یٔایا پەرلەمان پشکی کورد پەسەند دەکا؟\nململانێ و رێککەوتن؛ دووانەی یٔەم چەند ساڵەی دووایی حکومەتی عێراق و حکومەتی هەرێمە.\nلەم بێنەو بەردەدا؛ هەرێم وەک کاراکتەرێکی بەهێز تایٔەمڕۆ یٔەم گەمانەی بەقازانجی خۆی یەکلایکردووەتەوە؛ رەنگە هۆکاری سەرەکی یٔەم سەرکەوتنەش سەقامگیری سیاسی و یٔاسایشی هەرێم بووە لەچاو عێراقدا؛ بەجۆرێک کەهەرێم بووەتە جێگای سەرەنجی وڵاتانی دنیا و هەرێم بەعێراقەکەی تر ناودەبەن.\nواتە هەرێم عێراقێکیترە؛ چ لەڕووی یٔاوەدانی و چ لەڕووی هەبونی دامەزراوە و چ لەڕووی پرۆسەی دیموکراسی و فرەی سیاسییەوە؛ سەرەڕای یٔەو تێبینیانەشی کەهەیە لەسەری.\nسەردی پەیوەندی هەرێم و بەغدا؛ یان کورد و لایەنە شیعی و سونییە یٔۆپۆزسیۆنەکانی سەدام بۆ سەردەمی شاخ و یان بۆ ناوەڕاستی سەدەی 20 بەدواوە دەگەڕێتەوە.\nکاتێکیش کە فاشیزمی بەعس رووخا لەساڵی 2003دا؛ لایەنە سیاسییەکانی هەرێم؛ بەدیسپلینترین حزب بوون لە عێراقدا؛ کەمتر کێشەی یٔەزمونی حوکمڕانیان هەبوو؛ بەڵام لایەنەکانی تر بەشیعە و سونەوە هیچ یٔەزمونێکی حوکمڕانیان نەبوو؛ بۆیە هەمیشە لایەنەکانی هەرێم هاوکار و هەماهەنگ بوون بۆ یٔەوەی دەوڵەتی عێراق هەرچی زووترە؛ بکەوێتەسەرپێ و وەک دەوڵەتێکی خاوەن سەروەری؛ بەڵام کاتێ لایەنە عێراقیەکان کەوتنەسەرپێی خۆیان؛ یەکەم هەوڵیان لێدان بوو لەو قەوارە دەستورییە هەرێم.\nلەساڵی 2014ەوە سیاسەتی شەراکەتیان کۆتایی پێهێنا؛ لەهەرکات و کارێکدا بۆیان کرابێ سزای هەرێمیانداوە.\nبەم دوواییانەش نەفەسی لایەنە عێراقیەکان بەڕونی یٔەوەمان پێدەڵێ کە پەشیمان بوونەتەوە لە فیدڕاڵی و واهەست دەکەن؛ ساڵی 2005 کەدەستور نوسراوەتەوە و پەسەندکراوە؛ یٔەوان گۆڵیان لێکراوە؛ بۆیە لەیٔێستادا هەرچیان بۆبچێتەسەر لەدژی هەرێم درێخی ناکەن و دەیانەوێ شتێ نەهێڵن بەناوی قەوارەی هەرێمەوە؛ هەربۆیە یٔێستا شەڕی لایەنەکان و تەنانەت یٔەوانەی کەدەیانەوێ خۆیان کاندید بکەن بۆ پەرلەمان لێدوانی توند دژی هەرێم دەدەن.\nیٔێستاش کە نزیکەی مانگێکە شاندی هەرێم؛ بەسەرۆکایەتی قوباد تاڵەبانی؛ سەرۆکی حکومەت لەپشکی یەکێتی و یٔاوات شێخ جەناب؛ وەزیری دارایی و یٔابوری هەرێم لەپشکی گۆڕان و د. یٔومێد سەباح؛ سەرۆکی دیوانی سەرۆکایەتی یٔەنجومەنی وەزیران لەپشکی پارتی چونەتە بەغدا و بەتەواوی دەسەڵاتەوە یٔامادەی رێککەوتنن؛ لەوبارەیەوە قوباد تاڵەبانی دەڵێ؛ بەدەستێ بەتاڵ ناگەڕێمەوە بۆ هەرێم.\nهاوکات عەلی عەلاوی؛ وەزیری دارایی عێراق دەڵی؛ رێککەوتوین لەسەر پشکی هەرێم لەبودجەدا؛ بەڵام بڕیار لەدەستی پەرلەمانی عێراقە.\nشەوی رابردوو؛ بودجەی 2021 لە یٔەنجومەنی وەزیران پەسەندکرا و پشکی هەرێمی کوردستانیش بە 13ترلیۆن و 466 ملیار دینار دیاریکرا؛.\nهەرچەندە حکومەتی هەرێم هەتا یٔێستا کێشەی لەگەڵ حکومەتی بەغدا نەبووە؛ لەماوەی دووساڵی ڕابردوودا و بزات لەکابینەی نۆدا؛ دوو رێککەوتن لەگەڵ حکومەتەکەی عادل عەبدولمەهدی و مستەفا کازمیدا کراوە؛ بەباشی جێبەجێکراوە؛ هەتا دەستلەکارکێشانەوەی عادل عەبدولمدهدی و لەسەردەمی کازمیشدا هەتا پەسەندکردنی یاسای قەرز لە پەرلەماندا؛\nبەڵام یٔەوەی تێبینی دەکرێ؛ دۆخی عێراقیش لەلێواری نقوم بووندایە و دۆخی دارایی یەجگار خراپە؛ بۆیە زەحمەتە پەرلەمانی عێراق بەربەست بۆ ڕێککەوتنەکە دروست نەکا؛ بەتایبەتیش ڕەوتی سەدر؛ کەکار بۆ یٔەوە دەکەن حکومەتی داهاتوو یٔەوان پێکی بهێنن؛ بۆیە لەیٔێستاشەوە هەڵمەتی هەڵبژاردنی کوشندە لەدژی کورد بەڕێوەدەچێ؛ هەرچەندە شاندی هەرێم یٔامادەبوون سازشی زیاتر بکەن لەپێناو بەرژەوەندی هاوڵاتیاندا؛ بەڵام لایەنە شیعییەکان نایانەوێ رێککەوتن بکرێ بەبیانوی ناڕەزایەتی شەقامی شیعی لێیان.\nبەداخەوە لەم ناڕەزایەتیەی شەقامی شیعی دژ بەکورد؛ چەند پەرلەمانتارێکی کوردیش درێخیان نەکردووە لەو وێنە خراپەی کەبۆ هەرێمی کوردستان دروستکراوە؛ بۆیە؛ یٔەگەر رێککەوتنیش نەکرێ؛ کۆتایی دنیانییە و دەکرێ هەرێم پلانی بی جێبەجێ بکا؛ کە خۆگونجاندنە لەگەڵ دۆخی دارایدا؛ بەو مەرجەی چاکسازی هەمە لایەنە بکا و دەست لەکەس و بزات قاچاخچی و گەندەڵەکان نەپارێزێ؛ بەوجۆرەش متمانە لەنێوان حکومەت و هاوڵاتیاندا دروست دەکاتەوە و چیتر چاومان لەدەستی عێراقیش نابێ.\n4 قسەیەک لەبارەی موڵک‌و ماڵی گۆڕان‌و موڵک‌و ماڵی کاک نەوشیروانەوە\n5 بۆچی متمانەم بە بەڵێنی کاندیدەکان نیە!؟\n6 واز لە موزایدە بهێنن بەرپرسیاریەتی هەڵبگرن!\n7 بۆچی هاوپەیمانی هیوا دژی ڕێککەوتنی هەرێم و بەغدایە؟\n8 جارێکی تر کشانەوەی شیعە\n9 قوباد تاڵەبانی نوێنەرایەتی کام یەکێتی ناکا؟\n10 ئایا ئەستێرەی دەسەڵات بەرەو ئاوابوونە؟\n11 ئایا گۆڕان لەحکومەت دەکشێتەوە؟\n12 کۆتایی عێراق؟


باخچه نیوز\tبه‌وێنه: ژنه ئه‌ستێره‌كان پێش ته‌ڵاق و پاش ته‌ڵاق، جوانتر بوون!\t19/10/2016 kurdipostgroupLeave a comment\tسه‌رچاوه BAXCHA NEWS\nبه‌وێنه: ژنه ئه‌ستێره‌كان پێش ته‌ڵاق و پاش ته‌ڵاق، جوانتر بوون!\tPost navigation\nPrevious PostYPS: Erciş’in Latfiye Mahallesi’ne atanan kayyum öldürüldüNext Postشارۆمەندێكی کورد لە دێولان دەستبەسەر کرا وه‌ڵامدانه‌وه Cancel reply\tEnter your comment here...


1 ڕێبین هەردی بۆ وا ئەکات؟\n2 لابردنی پارێزباندی لەسەر کاک سۆران عومەر\n3 سلێمانی موشاغەبەچیە!\n4 دیبەیتێکی کورت لەگەڵ بەڕێز سەرۆکی هەرێم\n5 حوکمڕانی واناکرێت، بەسە، خەریکە بێلەزەت ئەبێت\n6 ڤایرۆسی کۆرۆنا، نامەرد فرسەت و ڕۆڵی حکومەت\n7 تاوانە‌كانی مە‌لا كرێكار و دادپە‌روە‌ریە‌كە‌ی نە‌روێژ\n8 بۆ/ بە‌ڕێز پارێزگاری سلێمانی\n9 ڤایرۆسی کۆرۆنا لە سلێمانی و لە هەولێر\n10 ئێران و كوردو بنە‌ماڵە‌ی بارزانی\n11 بۆ مامۆستایانی ئاینی، سە‌ر بە ھە‌ر تە‌ریقە‌ت و مە‌زھە‌بێكن\n12 کاک مەحمود سەنگاوی بۆ چویتە سەنگەری بەعس و داعشەوە؟\n13 لەسەر لا بردنی گوتارەکەم لەسەر قاسمی سلێمانی لە فەیسبووک\n14 شەهید قاسمی سلێمانی\n15 ساڵی نوێ و، ٢٠٢٠ مانای چیە؟\n16 کۆنگرە کەی حیزبەکەی مام\n17 خۆرهەڵاتی کوردستان: ئێمە هەر لەپشتتان نین، بەڵکو لەخزماتیشتانداین\n18 شۆڕشی دەستکرد\n19 بۆ قاسم سولەیمانی لەھەر کوێیەکی خۆرھەڵاتی ناوەڕاستە\n20 گوڵباران‌و به‌ردباران\n21 ڕێفراندۆم: ٢١ ڕۆژ لەنێوان سەرکەوتن و شکەستدا "٢٠١٧/٩/٢٥ - ٢٠١٧/١٠/١٦"\n22 ٧٣ ساڵ پارتی\n23 سەری باوک و باپیرانت دای لەبەرد... کوردستان بۆ فرۆشتن نییە\n24 بەڕێزان سەرکردایەتی سیاسی کۆماری ئیسلامی ئێران\n25 بۆ برای بەڕێز مامۆستا عەلی باپیر\n26 ئه‌مه‌ی ئێستا دوو ئیداره‌یی نیه؟\n27 گێرەشێوێنی سەر بە بزوتنەوەی گۆڕان یان هەر لایەنێكیتر\n28 دیسان یەكێتی خۆی بۆ ساغ نەكرایەوە\n29 نامه‌یه‌ک بۆ وه‌زیری ده‌ره‌وه‌ی ئێران\n30 ئەمەریكا دیسان بەناوی دیموكراسیەوە، شەڕ دەفرۆشێت!\n31 ئایا خوای گه‌وره ئافره‌ت ته‌نیا به توخمددانێك ده‌زانێت؟\n32 كێ خاوەنی خاكە؟\n33 حکومەت‌و حوکمڕانی میللی\n34 ساڵیادی دامەزراندنی سوپا دڕندەکەی عێراق


ئاک پارتی و مەهەپە خۆیان ئامادەی هەڵبژاردنی پێشوەخت دەکەن - Mehr News Agency\n14 gelawêjê 2017 - 17:31\nNews Code 11967\nئاک پارتی و مەهەپە خۆیان ئامادەی هەڵبژاردنی پێشوەخت دەکەن\nهاوسەرۆکی زیندانی کراوی هەدەپە هۆشداری دا کە ئامانجی پارتی داد و گەشە (AKP) و بزووتنەوەی نەتەوەپەرەست (MHP) لە زیندانی کردنی پەرلەمانتارانی هەدەپە، ئامادەبوون بۆ هەڵبژاردنی پێشوەختە.\nبە ڕاپۆرتی ئاژنسی مێهر بە گێڕانەوە لە حوڕییەت، سەڵاحەدین دەمیرتاش هاوسەرۆکی زیندانی کراوی پارتی دیموکراتیکی گەلان (HDP) لە پەیامێکیدا بۆ گردبوونەوەی ناڕەزایەتیی "ویژدان و عەداڵەت"، ڕایگەیاند: پارتی داد و گەشە (AKP) و بزووتنەوەی نەتەوەپەرەست (MHP) خۆیان ئامادەی هەڵبژاردنی پێشوەخت کردووە.\nناوبراو لەو پەیامەدا جەختی لەوەش کردۆتەوە: "هاوپەیمانی نێوان ئاک پارتی و مەهەپە دەستیان بە ئامادەکاری بۆ هەڵبژاردنی پێشوەخت کردووە، هەر لەبەر ئەوەشە کە ئەوان من و هاوڕێکانم لە زیندان دەهێڵنەوە".\nدەمیرتاش لە درێژەی پەیەمەکەیدا بۆ ئەندامان و لایەنگرانی پارتەکەی وێرای داکۆکی بۆ خۆئامادەکردنی سەرجەم ئەندامانی پارت و ڕێکخراوە ناوچەییەکان و گەنجان و ئافرەتان لەو هەڵبژاردنە پێشوەختەدا، جەختی لەوەش کردەوە: "بە دڵنیاییەوە ئێمە ناترسین لە چوونمان بۆ بنکەکانی دەنگدان".\nناوبراو وتیشی: "لەکاتێکدا ئێمە دژی نادادپەروەری وەستاوینەتەوە، دەبێت گەلەکەشمان بۆ هەڵبژاردنەکان ئامادەکەین. گەلی ئێمە دەبێت لەوە دڵنیابێت کە ئەگەرچی زۆربەی ئێمە زیندانی کراوین، هەدەپە بە یەکێک لە هەستیارترین ساتەکانی مێژووی سیاسیدا تێدەپەڕێت. ئێمە پارتی سەرەکین کە بڕیار لەسەر سیاسەتی داهاتووی تورکیا دەدەین. هیچ بزووتنەوەیەکی سیاسی بە بێ هاوپەیمانی و ڕێککەوتن لەگەڵ ئێمەدا، ناتوانێت سیاسەتی داهاتووی تورکیا داڕێژێت".\nهاوسەرۆکی هەدەپە بە ئاماژە بە دەنگدەران و لایەنگرانی پارتەکەی ڕاشیگەیاند: "دەزانم لەژێر گوشار و هەڕەشەیەکی گەورەدان. ئێمە بە سەردەمێکی فاشیستیدا تێدەپەڕێن کە پێویستی بە بوێری و تەنانەت چوونە سەر شەقامەکانیش هەیە. بەڵام ئەگەر ئێمە خۆمان بدەین بەدەست ئەم ترسانە و ملکەچی فاشیزمێکی لەم شێوەیە بین، ئەوە جگە لە داهاتوویەکی بەئازار هیچ بۆ منداڵەکانمان جێناهێڵین".\nدەمیرتاش جەختی لەوەش کردەوە: هیچ گوشار و هێزێک ناتوانێت پەیوەندیی نێوان هەدەپە و خەڵکی بپسێنێت".\nسەڵاحەدین دەمیرتاش و فیگەن یوکسەکداغ هاوسەرۆکی پێشووی هەدەپە، لە گەڵ دە پەرلەمانتاری دیکەی ئەو پارتە لە مانگی نوامبێری ٢٠١٦ـەوە بە تۆمەتی "هاوکاریکردنی تیرۆر" زیندانی کراون. جگە لەوە لە سەر داوای پەرلەمانی تورکیا سێ پارلەمانتاری هەدەپە پاش هەڵوەشاندنەوەی ئەندامێتیان لە پەرلەمانی ئەو وڵاتە دوور خرانەوە.\nویژدان و عەداڵەت


(بەوێنە) پاڵەوانێتی جیهانی گۆڕەپان و مەیدان لە دەوحە بەبێ هاندەر ! – تۆڕی میدیایی خەڵک\n(بەوێنە) پاڵەوانێتی جیهانی گۆڕەپان و مەیدان لە دەوحە بەبێ هاندەر !\n2019/10/02 - 4:38 PM\nپاڵەوانێتی جیهانی گۆڕەپان و مەیدان لە شاری دەوحەی پایتەختی قەتەر بەردەوامە و میدیاکان ڕەخنە لە ڕێژەی ئامادەبوونی جەماوەری دەگرن.\nسەرەڕای ئەوەی قەتەریەکان سەرکەوتو بوون لە دابینکردنی تەواوی پێداویستی تیمی هەڵبژاردەکان و یاریزانان، هەروەها لەڕووی ڕێکخستن و تەنانەت دابینکردنی کەشی گونجاو بۆ یاریزانانیش سەرکەوتو بوون، بەڵام ئەوەی جێی تێڕامانی هەمووانە، ڕێژەی ئامادەبوونی هاندەرە لەنێو یاریگاکاندا کە زۆر لاوازە بەشێوەیەک کە لە هەندێک ڕۆژی کێبڕکێکاندا تەنها چەند کەسێک بەدیار دەکەون، کە ئەوانیش خەڵکانی وڵاتانی ڕۆژئاوان.\nڕۆژنامەی “دەیلی مەیڵ”ی بەریتانی لەم بارەیەوە نوسیویەتی، ئەوەی لە دەوحە ڕوودەدات کارەساتە، لەکاتێکدا ڕاکەر و یاریزانە جیهانیەکان بەردەوامن لە شکاندنی ڕیکۆرد و ژمارەکان و هاندەرێکی بێشومار نییە پاڵپشتیان بکات !\nمێسی و ڤاڵڤێردی له‌سه‌ر یارییه‌که‌ی ئه‌مشه‌و به‌رامبه‌ر ئینته‌رمیلان ڕێناکه‌ون !


ئه‌مه‌ریكا هێزی زیاتر ره‌وانه‌ی سنووری عێراق ده‌كات\nهێزه‌كانی ئه‌مه‌ریكا له نزیك سنووره‌كه\nهێزه‌كانی ئه‌مه‌ریكا عه‌ین ئه‌سه‌د بنكه‌ی سه‌ربازی\nسه‌رچاوه‌یه‌كی ئه‌منی له پارێزگای ئه‌نبار ئاشكرای ده‌كات، چه‌ند كاروانێكی سه‌ربازی ئۆتۆمبێل و هه‌مه‌ر، له چوارچێوه‌ی هێزێكی سه‌ربازی ئه‌مه‌ریكا گه‌یشتووه‌ته ناوچه سنوورییه‌كانی نێوان عێراق و سووریا و له‌وێ جێگیر بوونه.\nبه گوێره‌ی ئاژانسه‌كانی هه‌واڵ، ئه‌و هێزه له ناوچه‌ی سنوورییه‌كان، به دووری 490 كیلۆمه‌تری رۆژئاوای ئه‌نبار، له‌سه‌ر سنووری نێوان عێراق، سووریا و ئه‌رده‌ن جێگیر بوونه.\nسه‌رچاوه‌كه باس له‌وه ده‌كات، جێگیربوونی ئه‌و هێزه، هاوكاته له‌گه‌ڵ ده‌ستپێكردنی دوائۆپه‌راسیۆن بۆ كۆنتڕۆڵكردنی ئه‌و رووبه‌ره‌ی له‌ژێر ده‌ستی داعش له ناوچه‌ی باغوزی رۆژهه‌ڵاتی پارێزگای دێره‌زوور، كه هاوسنووره له‌گه‌ڵ عێراق و مه‌به‌ستیش لێی سه‌قامگیری سنووره‌كه‌یه.\nئه‌فسه‌رێكی سوپای عێراقیش رایگه‌یاندووه، ئه‌و هێزانه له بنكه‌ی عه‌ین ئه‌سه‌دی ئه‌نباره‌وه هاتوونه و رێگه‌ی خێرای نێوده‌وڵه‌تییان به‌كارهێناوه تا گه‌یشتوونه‌ته ناوچه‌كه.\nئه‌و ئه‌فسه‌ره روونیشی ده‌كاته‌وه، هێزه‌كانی ئه‌مه‌ریكا، چه‌ند بنكه‌یه‌كی سه‌ربازییان وه‌كو حه‌بانیه 30 كیلۆمه‌تر رۆژهه‌ڵاتی رومادی، ئه‌سه‌د 90 كیلۆمه‌تر رۆژئاوای رومادی، له‌گه‌ڵ دوو بنكه‌ی دیكه له شارۆچكه‌كانی قائیم و روتبه.\nتا ئێستاش ده‌سه‌ڵاتدارانی عێراق و ئیداره‌ی ئه‌مه‌ریكاش، هیچ راگه‌یه‌ندراوێكیان له باره‌ی جووڵه‌ی ئه‌و هێزه ئه‌مه‌ریكییه بڵاونه‌كردووه‌ته‌وه.


لە گرنگترین سوودەکانی ڤیتامین E\n2017-08-24 [12:25 PM]\nوەک زانراوەو ئاشکرایە ڤیتامینەکان سوودی زۆرە بۆ مرۆڤ بەڵام ھەر ڤیتامینێک سوودێکی جیاوازو تایبەمەندی خۆی ھەیە لێرەدا ئێمە تیشک دەخەینە سەر ڤیتامین (E) ئەگەر ھاتوو مرۆڤ ئەم ڤیتامینەی کەم بێت دەبێتە ھۆی ھەڵوەرینی قژەکانی و خراپبوونی پێستی مرۆڤ وەھەروەھا کەمی ئەم ڤیتامینە وادەکات کە چەندەھا کێشەی تەندروستی بۆ مرۆڤ دروست دەکات. وە ڤیتامین (E) لە چەندین کێشەی تەندروستی دەتپارێزێت لەوانە:دەتپارێزێت لە بەرزبوونەوەی رێژەی فشاری خوێن لە لە شدا وەھەروەھا رێژەی شەکر لە خوێندا\nچارەسەری کێشەکانی تورەبوون و زوو ھەڵچوونی مێشکی مرۆڤ دەکات وەھەروەھا چارەسەری لاوازی سێکسی دەکات لە پیاواندا . سەرباری ئەم سوودانە چەندین سوودی تەدروستی دیکەی ھەیە لەوانە:\nبەرگری دەکات لە دروستبوونی رژێنەکان:\nڤیتامین (E) یەکێکە لەو ڤیتامینانەی کە زۆر گرنگە بۆ لەشی مرۆڤ چونکە پارێزگاری دەکات لە چەندین نەخۆشی چونکە لە توانایدا بەرگری بکات لە کرداری ئۆکسیدەکان کە چارەسەری زۆربەی کێشە تەندروستی یەکان دەکات .بۆ نموونە بەرگری دەکات لەوەی کە رژێنەکان دروست ببن وە پارێزگاری دەکات تەندروستی پێست ز دڵ و مێشک و ماسولکەکان و وە رژێنە سوورەکانی خوێن .\nنزم بوونەوەی مەترسی توشبوون بە کێشەکانی پێست:\nخواردنی برێک لە ڤیتامین(E) دەبێتە ھۆی ئەوەی کە رژێنەکانی پیربوونت دوا بخات وەھەروەھا کەم کردنەوەی مەترسی تووشبوون بە نەخۆشیەکانی پێست و پیربوون و ئەو خاڵانەی کە لە سەر پێست دروست دەبێت .\nوەھەروەھا ڤیتامین (E) وەک مادەیەکی خۆراکی وایە کە چەندین سوودی گرنگی ھەیە وەک کرێمێک وایە بۆ پێستەکەت .\n٣.بەرگری دەکات لە نەخۆشی شێرپەنجە:\nیارمەتیدەرە ڤیتامین (E) بۆ کەم کردنەوەی توشبوون بە رژێنە شێر پەنجەیەکان وەھەروەھا رێگری دەکات لە دروستبوونی (نتروزامین) کە ئەمەش جۆرێکە لە جۆرەکانی شێرپەنجە کە توشی گەدە دەبێت .\nوەھەروەھا ئەم ڤیتامینە بەرگری لەش بە ھێز دەکات ئەگەر ھاتوو تۆ برێکت لەم جۆرە ڤیتامینە خوارد دەبێتە ھۆی کەم کردنەوەی مەترسی توشبوون بە شێرپەنجەی پرۆستات و شێرپەنجەی مەمک .\nبەرگری لە ش بە ھێز دەکات:\nڤیتامین (E) یارمەتیدەرە بۆ باشترکردنی بەرگری لەشی مرۆڤ وەھەروەھا ئامێرەکانی مێشکی مرۆڤ بەھێز دەکات و ھەروەھا ھاوێنەی چاو وەھەروەھا ئەبێتە ھۆی کەم کردنەوەی توشبوون بە نەخۆشیەکانی دڵ .\n٥.چاودێری شەکرە دەکات:\nڤیتامین(E) چارەسەری نەخۆشی شەکرە دەکات وەھەروەھا وەک چاودێرییەکە کە رێژەی شەکر لە خوێندا رێک دەخات وە ئەو خواردنانەی گە ڤیتامین (E) یان تێدایە وەک سەوزەوات و ئەو خواردنانەی کە گەڵای سەوزیان تێدایە وەھەروەھا برۆکلی و سپێناخ و میوەو مانگۆو وەھەروەھا فستەق .\n٦.پارێزگاری دەکات لە توشبوون بە نەخۆشیەکانی نۆرە دڵ:\nکاتێک کە رێژەی چەوری(کۆلیسترۆڵ) لە لەشدا کۆدەبێتەوە ئەمەش دەبێتە ھۆی ئەوەی نۆرە دڵ زیاد بکات واتە لێدانەکانی دڵ زیاد دەبێت ئەگەر ھاتوو کەمێک لە رۆنی ڤیتامین (E) خوارد دەبێتە ھۆی کەم کردنەوەی رێژەی کۆلیسترۆڵ لە خوێندا وە رێگری دەکات لە کاریگەرە نەرێنیانەی کە ھەیەتی بۆ سەر دەمارە خانە


كوبی براینتی یاریزانی جیهانی كۆچی دوایی كرد مه‌راسیمێكی شایسته و ڕێزلێنان لە پاڵەوانان پێشمه‌رگه دووه‌م سه‌ركه‌وتنی به‌ده‌ست هێناو له ده‌غاره‌ی برده‌وه - ئه‌نجامی یارییه‌كانی دووه‌م ڕۆژ خولی نایابی باسكه‌ی عێراق : شوڕته و ته‌زاموون براوه بوون پێشمه‌رگه سه‌ركه‌وتنی یه‌كه‌می له قۆناغی بژارده به‌ده‌ست هێنا یه‌كێتی تۆپی پێی كوردستان بڕیار و راسپارده‌ی نوێی ده‌ركرد وێنە.. تیروشكی قۆناغی 16ی جامی شای ئیسپانیا راكێشرا به وێنه : باله‌ی پێشمه‌رگه دوا یه‌كه‌ی مه‌شقی ئه‌نجام دا و یارییه ئاگرینه‌كان ئه‌نجام ده‌دات پێشمه‌رگه یه‌كسان بوون - ئه‌نجامی یارییه‌كان و ڕیزبه‌ندی هه‌فته‌ی ده‌یه‌می خولی نایابی لاوانی كوردستان ئه‌نجامی یارییه‌كان و ڕبزبه‌ندی دوا هه‌فته‌ی قۆناغی یه‌كه‌می خولی نایابی كوردستان\nیه‌كێتی نیشان شكێنی كوردستان به هاوكاری لقی یه‌كێتیه‌كه‌ی له شاری دهۆك و له ڕۆژانی 26 و 27 / ی ئه‌یلولی 2019 پاڵه‌وانێتی نیشان شكانی كچانی یانه‌كانی كوردستان له‌سه‌ر ئاستی تیم و تاك ئه‌نجام دا .\nله‌و پاڵه‌وانێتیه‌دا كه حه‌وت یانه به‌شدار بوون كه بریتی بوون له یانه‌كانی ( پێشمه‌رگه‌ی سلێمانی ، گاره ، سۆلاڤ ، بروسك ، سه‌نحاریب ، ئافرۆده‌یت و فه‌تات دهۆك ) كچانی پێشمه‌رگه به ئاسته به‌رزه‌كه‌یان توانیان زۆرترین ئه‌نجام به‌ده‌ست بهێنن به‌م شێوه‌یه .\nئاڤا عه‌تا - پێشمه‌رگه‌ی سلێمانی 542 خاڵ پله‌ی یه‌كه‌م\nدینا سیروان - پێشمه‌رگه‌ی سلێمانی - پله‌ی دووه‌م\nئایه عه‌تا - پێشمه‌رگه‌ی سلێمانی 472 خاڵ پله‌ی یه‌كه‌م\nناسك ئیبراهیم - پێشمه‌رگه‌ی سلێمانی 450 خاڵ پله‌ی دووه‌م\nسۆلاڤ - 1024 خاڵ پله‌ی دووه‌م\nبروسك 618 خاڵ - پله‌ی دووه‌م .\nئه‌م بابه‌ته 8839 جار خوێنراوه‌ته‌وه\nپێشمه‌رگه سه‌ركه‌وتنی یه‌كه‌می له قۆناغی بژارده به‌ده‌ست هێنا\nپێشمه‌رگه دووه‌م سه‌ركه‌وتنی به‌ده‌ست هێناو له ده‌غاره‌ی برده‌وه - ئه‌نجامی یارییه‌كانی دووه\nوریا و ئاسۆ به‌رگی پێشمه‌رگه‌یان پۆشییه‌وه\nیه‌كێتی تۆپی پێی سلێمانی چالاكی ده‌بێت - بێچووه شێره پێشمه‌رگه‌كان به‌شدارن\nحه‌وت یانه به‌شداره - یارییه‌كان له شاری هه‌ولێر ده‌بێت - پێشمه‌رگه ئاماده‌یه


شارەوانیی شاری “سەقز” گیرۆدەبووان بە مادەهۆشبەرەكان تێر دەكات – زاگرۆس پۆست\nماڵەوە / کوردستان / شارەوانیی شاری “سەقز” گیرۆدەبووان بە مادەهۆشبەرەكان تێر دەكات\nشارەوانیی شاری “سەقز” گیرۆدەبووان بە مادەهۆشبەرەكان تێر دەكات\nیه‌ك شه‌ممه 9 تشرینی دووه‌م 2014\tکوردستان, هەواڵ 69 جار خوێنراوه‌ته‌وه\nشارەوانیی شاری “سەقز” لە ماوەی رابردوودا دەستی داوەتە خۆش خزمەتی بە گیرۆدەبووان بە مادەهۆشبەرەكان و نان و پێخۆری گەرمیان بۆ دابین دەكات.\nبە پێی ئەو هەواڵانەی بە *زاگرۆس پۆست* گەیشتووە، لە ماوەی رابردوودا شارەوانیی شاری سەقز لە نوێترین كردەوەی خۆیدا شوێنێكی لە نزیك ئەو دامەزراوە حكومەتیە كە لە نزیك گەڕەكەكانی “پیری خەزایی و شارەوانی شاری سەقز” گواستووەتەوە بۆ شوێنی پاركینگی متۆری لە نزیك تەڕەباری ئەو شارە، شوێنێكی بۆ گیرۆدەبووان بە مادەهۆشبەركان تەرخان كردووە و وێڕای ئەوەیكە بەرەنگاریی و پێشگیریی لە پەرەسەندنی ئەو دیاردەیە ناكات، لە هەمان كاتدا نان و پێخۆری گەرمیان بۆ دابین دەكات.\nهەروەها لە لایەكی دیكەوە هەواڵەكان باس لەوە دەكەن كە، بنەماڵەی گیرۆدەبووان بە مادەهۆشبەرەكان بەدەستی ئەو كەسانەوە وەزاڵە هاتوون، بەڵام لە دەوروبەری شارەكە شوێنێك لە ژێر پردی چەم بۆیان دابن كراوە و پۆلێن بەندیان كردوووە و ئەو كەسانە لەو شوێنە بە ئەمنیەت و ئاسایشی تەواو كە لە لایەن كۆماری ئیسلامیەوە پارێزراوە، سەرقاڵی بەركارهێنان و تەنانەت هەندێ جاریش فرۆشتنی ئەو جۆرە ماددانەدان.


KHABAT media - ڕژیمی ئێران، دەسەڵاتێکی فاشیستیە؟\nئێستا 31 میوان سه‌یری ماڵپه‌ڕه‌که‌مان ده‌که‌ن. 0\nمێژووی ناردن : Thursday, April 19 @ 16:53:01 UTC\nئەم واژەیە لە وشەی (فاشیمۆ ) وەرگیراوە، کە وەک دروشمی هێز لە ڕۆمی کۆندا بەکار هاتوە و ناوی چەند کۆمەڵە ڕم و تەورێک بوون، کە دەستەی پێشەوەی سوپا لەگەڵ خۆیان دا هەڵیان دەگرت.\nفاشیزم بریتیە جۆرێک لە حکومەت، کە تا ئاستی توندڕەوی، شێوازێکی ملهوڕی و تۆتالیتاری هەیە. لە بنەمادا فاشیزم بۆ گەڕاندنەوەی نەزم و نیزام و یاسا بۆ کۆمەڵگا دامەزراو پەیڕەو دەکرا.\nبەڵام لە ڕاستیدا بۆ چەسپاندنی ئەو نەزم و یاسایە دەوڵەتە فاشیستەکانیش بەجۆرێک زوڵم و ستەمیان پیادە دەکرد و لەسەر هەمان ڕێچکە دەڕۆیشتن.\nمۆسۆلۆنی شانازی بەوەوە دەکرد کە پابەندی هیچ نەزم نیزامێک نیە، بەڵام لە دوای بە دەسەڵات گەیشتنی بۆی دەرکەوت کە بۆ ڕووبەڕوبونەوە لەگەڵ حیزب و بیروبۆچونە بەهێزەکانی باو لەو ڕۆژەدا، پێویستی بە فەلسەفەو تیورێکی گونجاوە.\nبەپێی ئەو بنەماو پێڕەوە سەرەکیانەی کەهەر نیزامێکی فاشیستی پەیڕەوی دەکات، ئازادی و کارو دەسەڵاتە ڕەهاکانی ڕابەری و لابردنی هەرجۆرە لێپرسینەوەیەک لە لایەنی خوارەوە بێ بایەخ چاولێ دەکرێت.\nڕژیمی ئێران لەسەرەتای گەیشتنی بە دەسەڵات بنەماو دیاردەکانی دەوڵەتێکی عەیارفاشیستی لێ وەدیارکەوت .\nبنەماکانی دەوڵەتی فاشیستی کە دەسەڵاتی ڕەها و سەرکوت و تیرۆر و ئایدۆلۆژیا و ئابوریە هۆکاری درێژەکێشانی دەسەڵات بووە.\nچەند بزوێنەرێکی سەرەکی هەن لە دەسەڵاتی فاشیستی کە درێژەدان بە بەڕێوەبەری لە ڕوی ئایدۆلۆژیەوە ، سەر ئەکێشێ بۆ بنەمای ڕابەرێکی تاک ویەک جەمسەر کەتا ئێستاش لە وەڵاتە دیکتاتۆرەکان باوە.\nڕژیمی ئێران لە ماوەی چوار دەیە لە دەسەڵاتیدا، ڕێبەرایەتی موتڵەق پەیڕەو دەکات و بڕیارو یاساو ڕێساکانی وڵات و زەمام داری لە ئەستۆی وەلی فەقیە،کەخۆی بکوژ وببڕە.\nهەر جۆرە بیرو بۆچونێکی پێشکەوتن خوازانە لە لایەن دەسەڵاتەوە ڕەدکراوەتەوەو جێگەی قبوڵ نیە. بەکارهێنانی قەڵغان بۆ ڕوبەڕوبونەوەی هاووڵاتی وڕێگری لە ئازادی وخواستەکانی،بە زامنی مانەوە زانیووە.\nدژایەتی ئیمپریالیستی ئەمریکاو ئیسڕائیل و وڵاتانی ڕۆژئاوایی کردۆتە پیشە وتوێشوو بۆ سەرکوت ودەیهەوێ وا مەترسی لەسەر نیزام دوور بخاتەوەو بەداتاشینی دژمنی ساختە وبوونی مەترسی لەسنورەکان ، دوژمنی سەرەکی خەڵک کە دەسەڵاتی وەلی فەقێیە، لەبیرکردوە.\nبە میلیتاریزەکردنی خەڵک و وەڵات هەم لە ڕووی ئایدۆلۆژیەوە و هەم لە ڕووی نیزامیەوە زۆربەی خەڵکی ئامادەی قبوڵکردنی شەڕ کردووە. دەسەڵاتی ئێران کە وەک دەسەڵاتێکی فاشیستی ڕەفتار دەکات، بەو شێوە قازانجی لە ناسیۆنالیزمی ئێرانی وەردەگرێت و وەک ئامرازێک بۆ بەرزڕاگرتن و گەورەنیشاندانی خۆیی و بەراوردکاری لەگەڵ نەتەوەو ئەدیانی ترو هاندانی خەڵکەکەی بۆ یەکگرتن لەگەڵ یەک لە بەرامبەر دژمنی ساختە و دەرەکی دروشمی بەرزی وبەرتەری ئایین ونەتەوە بە گوێی خەڵکدا دەدات، کە هەر ئەم سیاسەت وڕێکارە بەسە بۆ جێکەوتەکردنی ڕژیم وەک دەسڵاتێکی فاشیست.\nیەکێکی تر لەو هۆیانەی کە دەسەڵاتی فاشیستی پەیڕەوی دەکات تیرۆرە!\nپەیڕەوکردنی کردەوە تیرۆریسیتەکان بۆ مانەوەی حاکمیەت، یەکێک لە هۆکارە بنچینەیەکانی دەوڵەتی فاشیزمە.\nڕژیمی ئێران بە سەرکوت کردنی هێزە دژبەرەکانی پێناسەی دەسەڵاتی فاشیستی لە خۆ گرتوەو بەبەزاندنی هەموو سنورێک ، چکۆلەترین جوڵانەوەی ئازادیخوازانە بێ بەزەییانە سەرکوت و تیرۆر دەکات و تیرۆریزمی ڕژیم لەم پێوەندیەدا هیچ سنورێک ناناسێ . هەروەک چۆن ئەندامانی ڕێبەری و سەرکردەکانی حکومەت و دەسەڵات بە شێوەی جۆراو جۆر سزاو ئەشکەنجە و حەپسی خانەگی و تیرور کردوە.\nیەکێکی تر لەو فاکتەرانەی کە ڕژیمی ئێران وەک دەوڵەتێکی فاشیستی پەیڕەوی دەکات، دروست کردنی ڕێکخراو و گروپی جۆراو جۆرەو تەیارکردنیەتی بەمەبەستی ژێر ڕکێف کردنی کۆمەڵگا.\nیەکێکی تر لە پەیڕەوەیەکانی دەسەڵاتی فاشیستی لایەنی ئابوری وڵات و خەڵکە.\nڕژیمی ئێران بە شیعاری خۆش گوزەرانی و فریوکاری بەردەوام قوتی خەڵکی وڵاتیان قۆرغ کردوە و سەرمایەی وڵاتیان لە بەهەدەردان بۆ گروپ و لایەنە ترۆریستیەکان و فراوان کردنی پێگەو دەسەڵات و بە هەدەردانی سەرمایە بۆ بۆنە ئاینیەکان وبڕەودان بە ڕاگەیاندنی تاقم وگروپەکانی لەجۆری خۆی و..... هتد بەکار هێناوەودەهێنێت.\nلەگەڵ ئەوەی ڕژیمی ئاخوندی هەموو ڕێگەکانی فاشیستی خۆی تاقی کردۆتەوەو بەسیستمی ڕەفتار فاشیست دەسەڵات دەبات بەڕێوە، گەلی ئێران و کورد دەستە وەستان نەبوە و بەرپەرچی ئەو دەسەڵاتەی داوەتەوەو بە ناڕەزایەتی بەرفراوان و جۆراو جۆر نای بەو دەسەڵاتە گوتوە.\nئەگەر چی تا ئێستا زیاتر ئەم جۆرە دەسەڵاتە بە دەسەڵاتێکی دیکتاتۆری ناوزەد کراوە وکەمتر وەک حاکمیەتێکی فاشیستی ناوی هاتووە، پێویستە سیستم وجۆری حاکمیەت لەئێران وەک خۆی ئەژمار بکرێت ولە ناوهێنانی ئەو دەسەڵاتەدا فاشیست بکرێتە پێوەرو پێناسەی.


به‌ڕێوه‌به‌رایه‌تی پۆلیسی راپه‌ڕین راگه‌یه‌ندراوێكی له‌باره‌ی ده‌ستگیركردنی ئه‌و كه‌سه‌وه بڵاوكرده‌وه كه به‌ناوی ئه‌نجامدانی عه‌مره و رایكردنی مامه‌ڵه‌كانیان پاره‌ی له هاووڵاتیان وه‌رگرتبوو و ئاماژه به‌وه كراوه ئه‌و كه‌سه دوای ماوه‌یه‌ك له بێسه‌روشوێنبوونی له‌شاری سلێمانی ده‌ستگیركراوه.\nبه‌گوێره‌ی راگه‌یه‌ندراوه‌كه، دوای ئەوەی لە هەفتەی ڕابرو چەند هاووڵاتیەکی شاری ڕانیە سەردانی بنکەی پۆلیسی کێوەڕەشیان کرد لە ڕانیە و هەواڵیاندا کە بۆ ڕایکردنی مامەڵەکانیان بەمەبه‌ستی بەجێهێنانی عەمرە لە وڵاتی سعودیە پارەیانداوە بە کەسێک بەناوی (و،خ) بەڵام ناوبراو بێ سەروشوێنە و ژمارەی پەیوەندیەکانی داخراون. بۆ ئەو مەبەستە ڕێکاری یاسایی گیرایەبەر و دەرکەوت ناوبراو بێ سەروشوێنە.\nراگه‌یه‌ندراوه‌كه‌ی پۆلیسی راپه‌ڕین روونیده‌كاته‌وه، دوای بەدواداچوون و بەدەستهێنانی زانیاری لەلایەن بەشی پۆلیسی نەهێشتنی تاوانی ڕاپەڕین دەرکەوت ناوبراو لە شاری سلێمانیە و فەرمانی دەستگیرکردنی ناوبراو نێردرا بۆ بەڕێوەبەرایەتی ئاسایشی پارێزگای سلێمانی و لەبەرواری ١/١/٢٠٢٠ تۆمەتبارەکەیان دەستگیرکرد و ڕادەستی بەڕێوەبەرایەتیه‌كه‌یان كرایه‌وه.\nراگه‌یه‌ندراوه‌كه ئاماژه به‌وه ده‌كات “دوای لێکۆڵینەوە لەگەڵیدا دانی ناوە بەوەی کە بڕی (6700$ ) شەش هەزار و حەوسەد دۆلاری ئەمریکی لە شەست و حەوت کەس وەرگرتووە واتا بۆ هەر کەسێک ( 100$ ) سەد دۆلاری ئەمریکی وەک پێشەکی و لەگەڵ شەست و حەوت پاسپۆرت بۆ ڕایکردنی مامەڵەکانیان بەمەبەستی بەجێهێنانی عه‌مرە لە وڵاتی سعودیە”.\nراگه‌یه‌ندراوه‌كه به‌شێك له‌وته‌ی تۆمه‌تباره‌كه ده‌خاته‌ڕو و رونیده‌كاته‌وه، بە وتەی خۆی لەگەڵ نوسینگەیەک لە شاری کەرکوک مامەڵەکەی ڕێکخستووە، بەڵام بەهۆی زۆری و کەمی نرخ نەیتوانیوە لەگەڵ نوسینگە گەشتەکەیان بۆ ئەنجام بدات و دواتر ڕۆشتوە بۆ دەرەوەی هەرێمی کوردستان بۆ وڵاتی ئێران و دوای چەند ڕۆژێک گه‌ڕاوه‌ته‌وه بۆ هەرێمی کوردستان.\nراگه‌یه‌ندراوه‌كه‌ی پۆلیسی راپه‌ڕین جه‌ختده‌كاته‌وه، تۆمەتباری ناوبراو بەشێوەیەکی نافەرمی هەستاوە بە بانگەشە و ڕێکخستنی مامەڵەی هاوڵاتیان بۆ بەجێهێنانی عەمرە لە وڵاتی سعودیە و هیچ نوسینگەیەکی فەرمی بۆ ئەو مەبەستە نەبووە.\nئاماژه‌ش به‌وه كراوه، تۆمەتبارەکە تەمەنی ٢٩ ساڵە و لە ڕەگەزی نێرە و خەڵکی شاری کەرکوکە و بۆ ماوەی ساڵێکە لە شاری ڕانیە نیشتەجێبووە، ئێستا بەبڕیاری دادوەری لێکۆڵینەوەی ڕانیە بەپێێ مادەی ٤٥٦ لە یاسای سزادانی عیراقی ڕاگیراوە و لێکۆڵینەوە لەگەڵیدا بەردوامە.


ئەمینداری گشتی یەكگرتوو: بارودۆخی ناوچەكە جێگیر نیە\nSalam 03/08/2019 - 12:45 بڵاوکراوەتەوە لە هەواڵ/كوردستانی\nئەمرۆ شەممە 3-8-2019 بەئامادەبوونی مامۆستا سەلاحەددین محەمەد بەهائەددین ئەمینداری گشتی یەكگرتووی ئیسلامی كوردستان لەژێر دروشمی (بەپەروەردەو زانست، ئاییندە بونیاد دەنێین) ،10 یەمین كۆنگرەی رێكخراوی گەشەپێدانی قوتابیانی كوردستان دەستیپێكرد.\nلە وتەیەكدا ئەمینداری گشتی یەكگرتووی ئیسلامی كوردستان ڕایگەیاند: خۆشحاڵین 25 ساڵ تەمەنی پڕخێری ڕێكخراوی گەشەپێدانی قوتابیانی كوردستان تێپدەپەڕێت و وێرای كۆسپ و لەمپەڕەكان توانویانە لەسە رپێی خۆیان بوەستین.\nهەروەها ئەوەشی خستەڕوو: رێكخراوی گەشەپێدانی قوتابیانی كوردستان دەستیپێكرد ئەمڕۆ كە كۆنگرە دەبەستن پرۆسەیەكی دیموكراسی جوان پیشان دەدەن و كۆنگرەكە لە كاتێكدایە كە بارودۆخی سیاسی و ئابوری و كۆمەڵایەتی هەرێمی كوردستان و عێراق و ناوچەكە جێگیر نیە، ئەمەش ئەركمان قورستر دەكات و وە بەرپرسیایەتیمان زیاتر دەكات.\nپەروەردە بەڕێوەبەری خوێندنگاكان لە دیاردەیەك ئاگاداردەكاتەوە


جێنیفه‌ر لۆپێز له روسیا ئاهه‌نگ ده‌گێڕێت – پەڕە 3 – Knwe.org\nسەرەکی » هەمەڕەنگ » جێنیفه‌ر لۆپێز له روسیا ئاهه‌نگ ده‌گێڕێتپەڕە 3\nجێنیفه‌ر لۆپێز له روسیا ئاهه‌نگ ده‌گێڕێت\nجێنیفه‌ر لۆپێزی گۆرانبێژی به‌ناوبانگی جیهانی هه‌فته‌ی رابردوو ئاهه‌نگێكی تایبه‌ت‌و پڕ جۆش‌و خرۆشی له مۆسكۆی پایته‌ختی روسیا پێشكه‌ش كرد، ئاهه‌نگه‌كه‌ش له چوارچێوه‌ی گه‌شتێكی هونه‌ری خۆیدایه به جیهاندا كه ناوی ناوه ئیتس مای پارتی.\nله‌و ئاهه‌نگه‌دا جێنیفه‌ر چه‌ند گۆرانییه‌كی هه‌ڵبژارده‌ی پێشكه‌ش كرد، كه جێگه‌ی سه‌رنج‌و په‌سه‌ندی هه‌وادارانی خۆی بوون، وه‌ك نه‌ریتی هه‌میشه‌ی خۆیشی ئاهه‌نگه‌كه‌ی به كۆمه‌ڵێك سه‌مای جوان‌و جۆراوجۆر رازانده‌وه.\nئاهه‌نگه‌كه‌ی جێنیفه‌ر له مۆسكۆ كه كچه 11 ساڵانه‌كه‌ی خۆیشی له‌گه‌ڵدا بوو، نزیكه‌ی سه‌عات‌و نیوێكی خایاند‌و به تایبه‌تیش ئه‌و كاته‌ی كه له‌گه‌ڵ كچه‌كه‌یدا گۆرانی تایتانیۆمیان پێشكه‌ش كرد، كه‌شێكی پڕ جۆش‌و خرۆشیان بۆ ئاماده‌بوان دروست كرد.\nئەمەل سەعید کوردە ئاهێک بۆ..\nپیشانگەیه‌كی شێوه‌كاری بۆ چه‌ند گه‌نجێك كرایه‌وە\nپه‌یامێك ئاراسته‌ی سیاسییه‌كان ده‌كات


عەبادی داوای لابردنی نەجمەدین کەریم رەوانەی پەرلەمان دەکات\nلەلایەن نەهرۆ محەممەد 14/9/2017\nعەبادی لابردنی نەجمەدین کەریم-ی لە پۆستی پارێزگاری کەرکووک واژۆکردووە و رەوانەی پەرلەمانی عێراقی کردووە بۆ دەنگدان لەسەری.\nنووسینگەی سەلیم جبووری، سەرۆکی پەرلەمانی عێراق رایگەیاند، بەرەبەیانی رۆژی پێنجشەممە 14-9-2017 داواکارییەکیان لە حەیدەر عەبادی سەرۆکوەزیرانەوە پێگەیشتووە بۆ دوورخستنەوەی پارێزگاری کەرکووک لە پسۆتەکەی\nئارێز عەبدوڵڵا، سەرۆکی فراکسیۆنی یەکێتیی نیشتمانیی کوردستان لە پەرلەمانی عێراق بە (تۆڕی میدیایی رووداو)ی راگەیاند "لە پەرلەمان واژۆ بۆ دوورخستنەوەی نەجمەدین کەریم کۆکراوەتەوە، بەڵام ئێمە سەرۆکایەتی پەرلەمانمان ئاگادارکردووەتەوە کە ئەو بابەتە نەخاتە بەرنامەی کار و تاوەکو ئێستا لە بەرنامەی کاری ئەمڕۆی پەرلەماندا نییە".\n16880 ژمارەی بینین


Home›هەواڵ›کوردستان›هەڤاڵ ئەبوبەکر: بەتەواوی پابەندی بڕیارەکانی وەزارەتی ناوخۆ دەبین\nپارێزگاری سلێمانی رایگەیاند، لە پارێزگای سلێمانی بەتەواوی پابەندی بڕیارەکانی دوێنێی وەزارەتی ناوخۆ دەبن.\nد.هەڤاڵ ئەبوبەکر سەبارەت بە بڕیاری غەرامەکردنی ئەو کەسانەی لە شوێنە گشتییەکاندا دەمامک نابەستن یاخود ئاهەنگ دەگێڕن و پرسە دادەنێن و دەچن بۆ سەرقەبران، بە SNNی راگەیاند، کە ئەو بڕیارانە وەکو خۆیان جێبەجێ دەکرێن.\nلە ئەگەری هاتنی شەپۆلێکی دیکەی کۆرۆنا و بەرزبوونەوەی حاڵەتەکانی تووشبوون، د.هەڤاڵ رایگەیاند: “تەنیا چارەسەری کۆنتڕۆڵکردنی بارودۆخەکە جێبەجێکردنی رێکارەکانی خۆپارێزییە”.\nئەمە لەکاتێکدایە، دوێنێ د.خاڵس قادر بەڕێوەبەری گشتیی دیوان لە وەزارەتی تەندروستیی حكوومەتی هەرێمی كوردستان بە SNNی راگەیاندبوو: ئەگەر خۆپارێزی نەکرێت ئەوا پێشبینی دەکرێت لەسەدا 60ی هاووڵاتییان تووشی کۆرۆنابن.\nدوێنێ وەزارەتی ناوخۆی هەرێم ژمارەیەک بڕیاری نوێی دەرکرد، لەنێویشیاندا ناچارکردنی سەردانیکەرانی مۆڵ و چێشتخانەکان بە پۆشینی ماسک، سزاشی بۆ ئەو کەسانە دیاریکردووە کە لە شوێنە گشتییەکاندا ماسک نابەستن یاخود ئاهەنگ و پرسە ئەنجامدەدەن و دەبنەهۆی دروستکردنی قەرەباڵغی.


لووتكەی ئیستەنبوڵ بۆ تاوتوێكردنی رەوشی سوریا – پەڕە 3 – Knwe.org\nسەرەکی » دۆسێ » لووتكەی ئیستەنبوڵ بۆ تاوتوێكردنی رەوشی سوریاپەڕە 3\nروسیا و فەرەنسا و ئەڵمانیا بەشداریی دەكەن\nرەجەب تەیب ئەردۆغان سەرۆكی توركیا رایگەیاندووە، بۆ مەبەستی تاوتوێكردنی بابەتە ئیقلیمییەكان و پەرسەندنی رووداوەكان لە سوریا، وڵاتەكەی بەنیازە لوتكەیەك لە ئیستەنبوڵ لە 7ی ئەیلولی داهاتوو رێكبخات و تێیدا هەریەك لە فەرەنسا و ئەڵمانیا و روسیا بەشداریی بكەن.\nرۆژنامەی (حوڕییەت)ی توركیا، لەزاری ئەردۆغانەوە بلاویكردبۆوە كە لەگەڵ فەرەنسا و ئەڵمانیا و روسیادا بابەتە ئیقلیمییەكان و رەوشی سوریا و دوایین پەرسەندنەكان لەو وڵاتەدا تاوتوێ دەكەن.\nئەردۆغان ئاماژەی بە وردەكاریی زیاتری لوتكەكە و ئەو بابەتانە نەكردبوو كە تاوتوێ دەكرێن، بەڵام رایگەیاندبوو كە هەرچی لە توانایاندابێت لەگەڵ ئەو وڵاتانەدا لە ناوچەكەدا دەیكەن.\nئەردۆغان لەكاتی گەشتەكەی بۆ باشووری ئەفریقا بە رۆژنامەوانانی وڵاتەكەی رایگەیاندبوو»لەدرەوەی چوارچێوە چوار قۆڵییەكە، وڵاتەكەی بەردەوام دەبێت لە گفتوگۆكردن لەگەڵ روسیا».\nسەرۆكی توركیا لە وتوێژەكانی لە جۆهانسبێرگ لە پەراوێزی لوتكەی وڵاتانی برێكس (بەرازیل و روسیا و هیندستان و باشووری ئەفریقا) كە لەگەڵ چەند سەركردەیەكی تری دەرەوەی كۆمەڵەكە بانگێشت كرابوو، لەگەڵ فلادیمێر پۆتین سەرۆكی روسیا كۆبووەوە، بەپێی میدیاكانی روسیا «ئەردۆغان لە لوتكەی ئیستەنبوڵ لە 7ی نیسانی داهاتوو، وێڕای وتوێژ لەگەڵ ئەڵمانیا و فەرەنسان بە جیا لەگەڵ لایەنی روسیادا كۆدەبێتەوە».\nدوابەدوای ئەو راگەیاندنەی توركیا، هیچ تەئكیدكردنەوەیەكی دەستبەجێ لەلایەن مۆسكۆ پان پاریس یان بەرلینەوە بڵاونەكرابۆوە.\nچاوەڕوان دەكرێت، ناكۆكییە بەردەوامەكانی سوریا دە حەوت ساڵە درێژەیان كێشاوە، لە سەرو ریزبەندی باسوخواسەكانی لوتكەی داهاتووی ئیستەنبوڵ بن، لەلایەكی تریشەوە روسیا و توركیا و ئێران سەرپەرشتی وتوێژەكانی ئەستانە دەكەن كە لە ماوەی رابردوودا بووە مایەی رێكەوتن لەسەر هێوركردنەوەی شەڕەكان لە سوریا، وێڕای ئەوەی لەسەر ئاستی سیاسی هیچ پێشكەوتنێكیان لێنەكەوتەوە.\nلەو دەمەی وتوێژەكانی ئەستانە لە سەرەتای ساڵی 2017وە لەبارەی سوریاوە دەستیانپێكردووە، زۆربەیان خۆیان لە هەوڵی هێوركردنەوەی شەڕەكاندا بینیوەتەوە لەنێوان هێزەكانی سوپای سوریا كە لەلایەن روسیا و ئێرانەوە پشتیوانیان لێدەكرێت لەگەڵ گروپە چەكدارەكانی ئۆپۆزسیۆن.\nلە مانگی نیسانی رابردوودا سەرۆكی توركیا چاوی بە حەسەن رۆحانی سەرۆكی ئێران و فلادیمێر پۆتین سەرۆكی روسیا كەوتبوو لە ئەنقەرە.\nبەپێی رۆژنامەی (حوڕییەت)ی توركیا، ئەردۆغان رایگەیاندبوو، بەمنزیكانە لە تاران كۆدەبینەوە، بەبێ ئەوەی وادەیەك بۆ ئەو یەكتر بینینە دیاریی بكات.\nهەر لەو چوارچێوەیەدا، دانوستانێكی تەكنیكی لەبارەی چارەسەری ناكۆكییەكانی سوریاوە لە هاوینە هەواری سوچی لە روسیا سازكرا.\nلە هاوینەهەواری سوچی باشووری روسیا، گەڕێكی نوێ بۆ وتوێژەكان لەبارەی سوریاوە بە چاودێری مۆسكۆ و ئەنقەرە و تاران سازكرا، ئەمەش لەكاتێكدایە كە نوێنەرانی ولایەتە یەكگرتووەكان بەشدارییان ناكرد و ئۆپۆزسیۆنی سوریاش بە هەردوو باڵی چەكدار و سیاسی، بەشدارییەكی رواڵەتییان كردبوو، ستیڤان دی مستۆرا نێردەی نێونەتەوەیی بۆ سوریا بەشداریی كرد، ئوردنیش لەو دانوستانەدا رۆڵی چاودێر بینی.\nبۆ مەبەستی چارەسەركردنی ناكۆكییەكانی سوریا كە حەوت ساڵە بەردەوامن، پێشتر چەند گەڕێكی دانوستانی ناڕاستەوخۆ لەنێوان ئۆپۆزسیۆنی سوریا و نوێنەرانی حكومەتی سوریا لە جنێڤی پایتەختی سویسرا بە سەرپەرشتی ستیڤان دی مستۆرا نێردەی نێونەتەوەیی بۆ سوریا سازكران، بەڵام ئەو وتوێژانە نەبوونە مایەی كۆتایهێنان بەو جەنگە ئەهلییەی كە لەو وڵاتەوە لە ساڵی 2011وە بەرپا بووە و تێیدا زیاتر لە 350 هەزار كەس كوژراون و نیوەی زیاتری دانیشتوانی سوریای ئاوارەی ناوەوە و دەرەوەی وڵاتەكە كردووە.\nئەمەش لەكاتێكدایە كە لەڕووی مەیدانییەوە، هێزەكانی سوپای سوریا تا دێت پێشكەوتنی گەورە بەدیدەهێنن و زۆربەی ناوچەكانی ژێر دەسەڵاتی ئۆپۆزسیۆن كۆنترۆڵ دەكەنەوە، دوایین پەرەسەندنیش لەو بارەیەوە، كۆنترۆڵكردنەوەی پارێزگای دەرعا بوو لە باشووری وڵاتەكە.\nململانێكانی سوریا كە لەسەرەتاوە سیمای ململانێیەكی ئیقلیمی و نێودەوڵەتی بەخۆوەبینی، لەئێستا لایەنی براوە تێیدا بەرەی روسیا و ئێرانە كە پشتیوانی لە مانەوەی دەسەڵاتەكەی بەشار ئەسەد دەكەن لە دیمەشق، هەرچی لایەنی ئەمریكا و وڵاتانی خۆرئاوا و توركیا و وڵاتە عەرەبییەكانە، خەریكە بە تەواوەتی جڵەوی دەستپێشخەرییەكان لەدەست دەدەن، لەكاتێكدا لە سەرەتای دەستپێكردنی ناكۆكییە چەكدارییەكان لەو وڵاتە، هەموو پێشبنییەكان روو لەوەبوون كە گۆڕانكارییەكی ریشەیی لە سوریادا دروست دەبێت.


◄ Sonuç: Found 74, page 1 of 8 Items per page: 🗐 1 🗐 5 🗐 10 🗐 25 🗐 50 🗐 100\n👁 Bu başlık 1,774 defa görüntülendi\n📕 ئیسماعیل بەگی رواندزی ڕۆڵی لە بزاڤی سیاسییدا Kütüphane\n📅 Da eklendi Jul 7 2018 11:03PM\nنووسینی: ڕەنگین ئیبراهیم مستەفا چاپی یەکەم هەولێر [ Daha... 👁] 📕 ✖ 0 1 ✔ 99% ✍ M.B. 7-7-2018 23:03:46\n👫 ئیسماعیل رواندزی Kişiler\n📅 Da eklendi May 18 2010 3:41PM\n👁 Bu başlık 6,644 defa görüntülendi\n- لە ساڵی 1972 لە شاری رواندز لەدایک بووە. - لە ک [ Daha... 👁] ✖ ✖ 0 0 ✔ 99% ✍ H.B. 18-5-2010 15:41:25\n📕 الامير الكردي - مير محمد الرواندزي الملقب ب(ميري كۆرە) Kütüphane\n📅 Da eklendi Dec 14 2011 11:39AM\n👁 Bu başlık 22,713 defa görüntülendi\nجمال نبز ترجمة: فخري شمس الدين سيلاحشور [ Daha... 👁] 📕 ✖ 1 0 ✔ 99% ✍ H.B. 14-12-2011 11:39:33\n📷 بارەگای پارتی سۆسیالیستی کورد پاسۆک لە رواندز - 1991 Resim ve tanım\n📅 Da eklendi Feb 4 2017 6:12PM\n👁 Bu başlık 9,878 defa görüntülendi\nئەم وێنەیە لە هاوینی 1991دا گیراوە، ئەوانەی لە وێن [ Daha... 👁] ✖ ✖ 0 3 ✔ 82% ✍ H.B. 4-2-2017 18:12:04\n📷 بارەگایەکی پێشمەرگە لە رواندز ساڵی 1974 Resim ve tanım\n📅 Da eklendi Oct 30 2016 9:48AM\n👁 Bu başlık 5,800 defa görüntülendi\nوێنەکانی فۆتۆگرافەر: برونۆ باڕبی (Bruno Barbey) [ Daha... 👁] ✖ ✖ 0 0 ✔ 70% ✍ M.B. 30-10-2016 9:48:56\n📕 بنەماڵانی بەناوبانگی رواندز Kütüphane\n👁 Bu başlık 8,587 defa görüntülendi\n... [ Daha... 👁] ✖ ✖ ✖ 0 0 ✖ 56% ✍ B.J. 31-3-2014 0:40:07\n📷 بۆردومانی رواندز لە هەفتاکاندا Resim ve tanım\n📅 Da eklendi Jan 25 2014 10:46PM\n👁 Bu başlık 14,206 defa görüntülendi\n... [ Daha... 👁] ✖ ✖ 1 0 ✔ 80% ✍ H.B. 25-1-2014 22:46:24\n😊 پاسێکی عەرەب لە رواندز Fıkra\n📅 Da eklendi Sep 16 2012 9:40PM\n👁 Bu başlık 12,549 defa görüntülendi\n... [ Daha... 👁] ✖ ✖ 0 0 ✔ 66% ✍ H.B. 16-9-2012 21:40:46\n📊 پڕۆژەی ئاوی بێخاڵ - رواندز کرایەوە؛ 26 هەزار کەس سوودمەند دەبن Anket ve istatistik\n📅 Da eklendi Apr 19 2018 3:24PM\n👁 Bu başlık 1,798 defa görüntülendi\nبە ئامادەبوونی وەزیری شارەوانی و گەشتوگوزاری هەرێم [ Daha... 👁] ✖ ✖ ✖ 0 0 ✔ 91% ✍ H.B. 19-4-2018 15:24:21\n| Sayfa oluşturma süresi: 6,848 saniye!


2018-12-12 – basknet.org\nئەرشیفی ڕۆژانە: 2018-12-12\nهه موو هەوڵەکان بۆ هێنانەوەیئه‌و پارانه‌ی بەقاچاخبراونه‌ته ده‌ره‌وه‌ی هەرێمی كوردستان سەرکەوتوو نەبوون، دەستەی دەستپاکیی هەرێمیش ئاشكرای ده‌كات ، هەموو ڕێکارەکان شکستیان هێناوە، نەبوونی یاسایەکی تایبەتیش لەو ڕووەوە کارەکەی قوورستر کردووە (حاكم ئه‌حمه‌د ئه‌نوه‌ر) سه‌رۆكی ده‌سته‌ی ده‌ستپاكیی هه‌رێم رایگه‌یاند :لە ساڵەکانی ڕابردوودا هەموو هەوڵمان ئەوە بوو بزانین ئەو پارانە هی کێن، …\nوەزارەتی پەروەردەی حکوومەتی هەرێمی کوردستان ئاگاداركردنه وه یه‌كی ئاراسته‌ی قوتابیانی پۆلی (12) ئاماده‌یی كردوه و رایگه‌یاندووه شێوازی تاقیکردنەوەی کۆتایی ساڵ (وزاری) ھاوشێوەی ساڵانی رابردوو. له‌راگه‌یاندراوه كه ى وەزارەتی پەروەردە، کە وێنەیەکی ده‌ست (باسك نيت) كه‌وتوه تیادا هاتوه، قوتابیانی پۆلی 12ی ئامادەیی لەبارەی تاقیکردنەوەی وەزاری (کۆتایی ساڵ) ئاگاداردەکاتەوە، کە هەروەکو ساڵانی …\nلە باكوری كوردستان زستانێكی سەخت بەڕێوە دەچێت\nبه هۆی خراپی رەوشی كه‌شوهه‌وا له وان و به‌دلیس رێگای هاتوچۆی 102 ناوچه‌ی نیشته‌جێبوون داخرا. له راگه‌یه‌ندراوێكدا كه له لایه‌ن شاره‌وانی وان-ه‌وه بڵاوكراوه‌ته‌وه، ئاماژه به‌وه كراوه كه به هۆی بارینی به‌فره‌وه كه ئێواره‌ی دوێنێ كاریگه‌ری زیادی كرد له شارۆچكه‌كانی باشكاله، مورادیه و باهچه‌سه‌رای رێگای هاتوچۆی 26 ناوچه به‌ڕووی هاتوچۆدا داخراوه …\nكەشناسی بڕی باران بارینی ئاشكرا كرد\nبەڕێوەبەرایەتی كەشناسی هەرێم بڕی باران بارینی لە 24 كاتژمێری رابردوو بلاوكردەوە


چیتر! پێویست ناکات دوگمەی مۆبایلەکەت و لەمسەکانی بەکار بێنی. - Yeane.Org ماڵپەری یانی\nلەم ڤیدیۆ بابەتی ئەمڕۆدا باس لە تایبەتمەندیەکی زۆر شاز دەکەم\nبۆ مۆبایلەکەت کە کارێکی ناوازە دەکات\nوادەکات چیتر دوگمەی مۆبایلەکەت دانەگریت\nبەدڵت دەبێت باسی زیاتر لە ڤیدیۆکە دایە\nPlants vs. Zombies 2 v3.7.1 Apk MOD یاری بۆ ئه‌ندرۆید: یاریه‌كه مۆد كراوه هه‌مو شته‌كان فول كراوه


ئامەد/ بە تەقەی پۆلیس دو هاووڵاتیی مەدەنی كوژران\nزایینی: ١٥-١٢-٢٠١٥ - هەتاوی: ١٣٩٤/٠٩/٢٤ - ١١:٤٢ تاران قه‌باره‌ی فۆنت:\nكوردستان میدیا: لە شاری ئامەد بە ئامانجی مەحكووم كردنی بڕیاری قەدەغەی هاتوچۆ لە ناوچەی "سوور"ی ئامەد، خەڵكی ئامەد دەستیان بە خۆپیشاندان كرد و لەدژی ئەو بڕیارە ناڕەزایەتییان نیشان دا.\nبە ئامانجی مەحكووم كردنی بڕیاری قەدەغەی هاتوچۆ لە ناوچەی "سوور"ی ئامەد، خەڵكی ئامەد دەستیان بە خۆپیشاندان كرد، بەڵام ئەوان بەرەوڕووی هێرشی توندی پۆلیس بوونەوە و لە ئاكامی پێكهاتنی شەڕ و ئاڵۆزی لە نێوانیاندا، پۆلیس تەقەی لە خەڵك كرد و دوو خۆپیشاندەر كوژران. ناوی كوژراوەكان "شیار سەلمان" و "شەڕدڵ چەنگیز" ڕاگەیەندراوە.\nهەروەها لە ئاكامی هێرشی هێزە ئەمنییەكانی توركیەدا، سێ كەسیش بریندار بوون، كە یەكێكیان ژنێكە بە ناوی "عایشە ئایتەكین" و ناوی دوو بریندارەکەی دیكەش "ئەنگین كایار" و "شەعبان پارلامش" ڕاگەیەندراوە، كە ئەو سێ كەسە لە ناوچەی "ڕازان" بریندار كراون.\nلە گەڕەكی "نوور"ی ناوچەی "جزیرێ"ش منداڵێكی تەمەن ١٥ ساڵان، بە ناوی "مەولدە ئیگدی" بە هۆی کەوتنی گوللەیەك لە سەری، بە توندی بریندار بووە كە ئێستا لە ژێر چاودێریی چڕی پزیشكییدایە.\nتا ئێستا بە سەدان كەس لە كاتی پێكهێنانی خۆپیشاندانی ناڕەزایەتی دەربڕین لە بەرامبەر دەركردنی بڕیاری قەدەغەی هاتوچۆ و هاتنە دەرەوە، بە گوللەی ڕاستەوخۆی پۆلیسی توركیە بریندار كراون و كوژراون، كە زۆر جار قوربانییەكانی ئەم هێرشانە، منداڵانی كەم تەمەنن.


بەرگری ( Resistor ) چیە ؟ بۆچی بەکاردێت ؟ چەند جۆرە ؟\nلێره‌دایت : په‌ڕه‌ی سه‌ره‌تا » زانستی ئای تی » ئەلیکترۆنیك » بەرگری ( Resistor ) چیە ؟ بۆچی بەکاردێت ؟ چەند جۆرە ؟\nڕۆژی هەینی ، 31 / 07 / 2015 12:00\nبەرگری ناسراوترین یەكەی ئەلیكترۆنیە بۆ ڕێگیری كردن لە تێپەربوونی وزە بەناویدا یاخود بۆ تێپەڕبوونی هێندێكی دیاریكراو لە وزە دروستكراون كە بە ناویدا تێپەڕن ، ئەم یەكەیە بە بڵاوترین و گرنگترین یەكە دەژمێرێت لە ئەلیكترۆنیكدا هیچ بۆردێكی ئەلیكترۆنی نیە ئەم پارچەیەی لەسەر جێگیر نەكرابێت ، واتا كارە بنەڕەتەكەی دەست گرتنە بەسەر بری تێپەڕبوونی وزەدا ، هەربۆیە كاتێك پێویست دەبێت برێكی پێویست لە وزەمان دەست بكەوێت پەنا بۆ ئەم پێكهاتەیە دەبەین .\nبۆ تێگەشتن لە كاری بەرگری ئەم نمونەیە باس دەكەم :\nئه‌گه‌ر گەنجینەیەكی ئاومان هه‌بێت به‌ڵام له چه‌ند شوێنێكه‌وه بمانه‌وێت ئاوی لێ ده‌ربهێنین به توانای جیاواز ئه‌وا ده‌بێت چه‌ند جۆرێك لە بەلوعە به‌كاربهێنین یاخود هەر بەلوعەیەك ڕێژەیەك بكرێتەوە هەتا بە پێ ی پێویست ئاوەكەی بڕژێت ، به‌رگریش به‌هه‌مان شێوه‌ی ئه‌و نمونه‌یه واته ئه‌گه‌ر بته‌وێت وزه‌یه‌كی دیاریكراومان پێ بگات ئه‌وا به‌رگری ئه‌و كاره‌مان بۆ ڕێك ده‌خات و بەپێ جۆری بەرگریەكان توانای پێدا تێپەڕبوونی وزەكەشمان بۆ دەردەكەوێت .\nگرنگی بەرگریەكان چیە لە ئەلیكترۆنیكدا ؟\nبەشێوەی بنەڕەتی بۆ دەست كەوتنی بڕێكی دیاری كراو لە وزە لە سەرچاوەكەوە بەكاردێت بەڵام لە هەندێك باری تردا دەتوانرێت وەك یەكەیەكی پارێزگاری بەكاربهێنرێت تا ڕێ لە تێپەڕبوونی گوژمەیەكی زۆر لە وزە بگرێت كاتێك بیەوێت بگاتە پێكهاتەیەكی ئەلیكترۆنی هەستیار و لەكاری بخات ، بەرگریەكان تەنها دوو جەمسەریان هەیە و جەمسەرەكانیش لە زۆربەی جۆرەكانیدا دەست نیشان نەكراوە واتا سالب و مەجەب بوونی نیە تێیدا و جۆراوجۆرن و شێوازی كاركردن و پێوانه‌كردنیشیان بە پێ ی جۆرەكانیان جیاوازه .\nبەرگریەكان بە یەكەیەك دەپێورێن ناودەبرێت بە ئۆم كە ڕەمزەكەی بەم شێوەیە (Ω) ناو نانی ئەم پێوانەیە بەو ناوە دەگەرێتەوە بۆ زانای ئەڵمانی (Georg Simon Ohm) كە لە ساڵی (1787) لە ئەڵمانیا لە دایك بووە و لە ساڵی (1854) كۆچی دوایی كردوە ، ئەم پیاوە زانایەكی گەورەی فیزیاییە كە لە پێك هاتەی بەرگری كۆڵیوەوتەوەو توانیویەتی دەرئەنجامێك بەدەست بهێنێت لە كاتی تێپەڕ بوونی وزەدا بە ناو هەر بەرگریەكدا ئەم دەرئەنجامەش كاتێك دروست دەبێت كە وزە دەیەوێت بە ڕوبەرێكی گەیەنەر یان نیمچە گەیەنەردا تێپەڕببێت ، وە توانای ئەو جیاوازیە بدۆزێتەوە كە بە جیاوازی ڤۆڵتیە ناسراوە سەرباری بڕی تێپەڕبوونی وزە بە پێ ی یاسای ئۆم كە بەناوی خۆیەوە خستیە بەردەست دۆزیەوە كەلە هاوكێشەیەكی سیانی نێوان (Resistance, Voltage, Current) .\nیەكەی پێوانەكردن لە بەرگریەكاندا چین ؟\nیه‌كه‌ی پێوانه بۆ بەرگریەكان (ئۆم و كیلۆ ئۆم و مێگا ئۆمە) بچوكترین بەرگریش كە دروست دەكرێت بە توانای یەك ئۆم تا دەگاتە گەورەترین هەر بە ئۆم دەپێوریت یەك ئۆم تا 999 هەر بە ئۆم ناوی دەبرێت بۆ نمونە من دەڵێم 999 ئۆم بەڵام كاتێك دەگاتە هەزار ئۆم دەڵێم یەك كیلۆ ئۆم ، ئەم كارەش لە پێناو ئاسانی لە دەربڕین و نووسیدا لە پاش مردنی زانای بەرهەم هێنەرەوە داهێنرا ، ئەگەر لەیەك كیلۆوە پێوانە بكەین تا ٩٩٩ ئەوا بەهەمان شێوەی پێشوو هەر بەو ناوەوە بانگ دەكرێت ، بەڵام لە دوای ئەوەوە كە دەبێت بە هەزار ئەوا ناوەكەی دەگۆرێت بە یەك مێگا ئۆم ... هتد\nبەرگریەكان بەو پێیەی كە سەرەكی ترین بەش لە ئەلیكترۆنیكدا پێك دەهێنن هەربۆیە زۆرترین جۆریشی لێ بەرهەم هێنراوە هەتا لەگەڵ زۆربەی كردارەكان و شوێنەكاندا بگونجێت ، لێرەشدا بە چەندین شێوە دەتوانین ئەم بەرگریانە پۆلێن بكەین و جیایان بكەیەوە بەڵام بەشێوەیەكی زانسی توانای گواستەوەی وزە لەم پێكهاتانەدا بەندە لەسەر (جۆری مادەكە ، درێژی و پانی ڕوبەرەكەی لەگەڵ پلەی گەرمی) دا هەر یەكێك لە جۆرەكانی بەرگریش ئەم چوار هۆكارە كاریگەری لەسەر دروست دەكات ، بە هەموو جۆرەكانیەوە بەرگریەكان پۆلێن دەكرێت بۆ دووجۆر :\nیەكەم بەرگری نەگۆڕ (Fixed Value Resistor) : ئەم بەرگریانە ڕێژەیەكی دیاریكراویان بۆ دانراوە كە بەهیچ جۆرێك بواری گۆڕانیان نیە واتا بە پێ ی ئەو پێكهاتەیە بڕی ڕێژەی ئۆمیەكەی دیاریكراوە بە هیچ جۆرێك تواناكەی گۆڕانی بەسەردا نایەن ئەگەر هەرگۆڕانێك بەسەریدا ڕوبدات ئەوا واتای ئەوەیە كە بەرگریەكە تێك چوەو پێویست دەكات بەكار نەهینرێت لە بۆردە ئەلیكترۆنیەكاندا ، بەشێوەیەكی گشتی بڕێك كە لە پێنچ یەكە تێپەڕناكات ئۆمیە یان زیاد دەبێت یان كەم دەبێت لە هەر بەرگریەكدا بەپێ ی كات ئەم ڕێژەیەش لەوانەیە كەمێك زیاد و كەم بكات بەلام واتای ئەوە ناگایەنێت كە گۆراوە بەڵكو ڕێژە لە نەگۆڕەكاندا جێگیرە و بەهیچ جۆرێك شیاوی گۆڕان نیە .\nدووەم گۆراو (Variable Resistor) : بەرگریەكان بە پێ ی پێكهاتەكانیان لەسفر ئۆمەوە دەستپێدەكات و هەتا دوا توانا كە دیاری كراوە ، ئەم جۆرەش دەكرێت بە چەند لقێكی ترەوە چونكە هەر یەكێك لە جۆرەكان بەهۆكارێك تواناكەی دەگۆڕێت و ئۆمیەكەی بەرز یان نزم دەبێتەوە بەم جۆرە :\nبەرگری گۆراو بە گەرمی (Thermistor) : ئەم جۆرە بەرگریانە پێكهاتەكەیان بەشێوەیەك بنیات نراوە كە بە بەرز بوونەوەی پلەی گەرما تواناكەیان زیاد بكات یان كەم بكات ئەم كارەش لە پێناو كۆنترۆڵكردنی ئامێرێكدا بنیات نراوە ، وەك ئەو بەرگریانەی كەلە لە زەنگی ئاگر كوژنەوەدا سوودی لێوەردەگیرێت .\nبەرگری گۆراو بە ڕوناكی (Light Dependent Resistor) : جۆرێكی تر لە بەرگری گۆراو هەستیارە بۆ ڕونكای ئەم جۆرەش بەشی سەرەوەی پێكهاتەیەكی شوشەیی هەیە كەبەهۆی ڕوناكیەوە توانای ئۆمیەكەی یان كەم یان زیاد دەكات ، ئەمەش هەمان كاری زەنگی ئاگاداركردنەوەكە بەجێ دەهێنێت بۆ كۆنترۆڵكردنی بۆردێكی ئەلیكترۆنی بەكاردێت بەهۆی ڕوناكیەوە ، ئەو تەكنیكەی كەلە بەگەرخستنی ڕوناكەرەوەكانی سەرجادەكاندا بەكاردێت نمونەی كاری ئەم جۆرە بەرگریانەیە چونكە بە نەمانی ڕوناكی ڕۆژ گڵۆپەكانی سەرشەقامەكان دادەگیرسێن و بەهەڵهاتنی ڕۆژ دەكوژێنەوە .\nبەرگری گۆراوی میكانیكی (Potentiometer) : ئەم جۆرە لە بەرگری تاقیگەییە كەبەهۆی رێجێكی میكانیكیەوە دەتوانرێت بڕی ئۆمیە كەم و زیاد بكرێت تێیدا ئەم كارەش لە پێناو بەدەست هێنانی بڕێكی دیاری كراو لە ئۆمیەدا بەكاردێت هەتا بتوانرێت كارێكی تاقیگەی پێ ئەنجام بدرێت ، چونكە بەرگریە نەگۆڕەكان ناتوانرێت بە ئاسانی بڕێكی دیاریان كراویان لێ وەربگیرێت بە هۆی لەدەستچوونەوە یاخود بەهۆی نەبوونی تەواوی ڕێژەكانەوە كە بەرفری لێ پێكهێنرابێت .\nجۆرەكانی بەرگریش بە پێ ی مادەی پێك هاتەكاەی بەم جۆرەیە :\nیەكەم (Carbon Composition) : ئەم جۆرە لە بەرگیەكان كە پێكهاتەكەی كاربۆنیەو بە هەرزانترین و بڵاوترین جۆری بەرگریەكان دادەنرێت و هیچ بۆرێكی ئەلیكترۆنی نیە ئەم جۆرەی لە بەرگری تێدا نەبێت ، پێك هاتەكەی كاربۆنیە و بە مادەیەك پێچراوە هەردوو سەری بەرگریەكەش بە مادەیەكی گەینەر پەیوەستەكراوە ، لە ڕێگای ئەو دووو جەمسەرە گەیەنەوە كە مادەیەكی میتاڵی دەگەیەنرێت بە بۆردە ئەلیكترۆنیەكە ، بە گشتی هەستیارن بۆ بوونی شێ و تێكچوونی پێكهاتەكەی لە خراپترین تایبەتمەندیەكانیەتی سەرباری دروستكردنی لەرە لەسەر لە وزەی پێدا تێپەڕبوودا ، لەگەڵ ئەوەشدا ئەم جۆرە لە بەرگری زۆر بەكاردەهێنرێت و كاریگەریەكی نایابی هەیە لە دروستكردنی بۆردە ئەلیكترۆنیەكاندا .\nدووەم (Carbon Deposition) : پێكهاتەی ئەم جۆرە لە بەرگری لە ناواخنێكی سیرامیكی و داپۆشراوە بە مادەی كاربۆنە دروستكراوە لە ڕوی توناوە زۆر باشترە لەوەی یەكەم چونكە توانای بەرگە گری بۆ لەرەلەری بەرز هەیە و لەهەندێك باردا وەك پارێزەرێك بەكاردەهێنرێت و ورد ترە لە دەست نیشانكردنی بڕی تێپەڕبووی وزەدا بەناویدا .\nسێیەم (High Voltage Ink Film) : پێك هاتەی ئەم جۆرە بەرگریە لە شریتێكی نمیچە گەیەنەرە كە هەلپێچراوە لە ناواخنێگی سیرامیكی ، بەهۆی ئەو شریتە ڕاست و چەپ بەرگریەكە بەیەك گەیەنراوە توانای بەرگری بۆ ڤۆلتیە ئێجگار بەرز و لەرەلەری بەرز هەیە ، توانای لە یەك كیلۆ ئۆمەوە دەست پێدەكات بۆ سەدان و هەزاران مێگا ئۆم .\nچوارەم (Metal Film) : ئەم جۆرە بەرگریە لە شریتێكی كانزایی لولپێچكراو بە دەوری ناواخنێك لە مادەی سیرامیكی پێكدێت ، ئەم جۆرە لە بەرگری ئێجگار نایابەو بە تەواوی باوەڕپێكراوە لە لایەن ئەندازیارانی ئەلیكترۆنیكەوە چونكە تا ڕادەیەكی زۆر باش بەرگەی پلەی گەرمی دەگرێت و ناهێڵیت كاریگەری لە سەر تواناكەی دروست بكات ، بڕی تێچوون لە دروستكردنی ئەم جۆرە بەرگریەدا زۆرە بەڵام بەردەوام ئەم جۆرە بەرگریانە لەو سیستەمە ئەلیكترۆنیانەدا بەكاردێت كە گرنگ و هەستیار و بە توانان .\nپێنجەم (Metal Glaze) : ئەم جۆرە لە بەرگری لە مادەی رەق و قورس پێك دێت وەك شوشەو كانزا ، تێكەڵەیەكە لەم دوو مادەیە بە توانا زۆرەكەیدا دەناسرێتەوە لە هەندێك جۆریاندا پێكهاتەكەی ڕون و قەبارەكەیان ئێجگار بچوكە .\nشەشەم (Wire Wound) : ئەم بەرگریەش پێكدێت لە ناوكێكی سیرامێكی كە وایەرێكی لێ هەڵپێچراوە گەیەنەرە دەورە دراوە بە مادەیەكی نەگەنەتەر وەك پارێزگاریكردن لە گەیەنەرە هەڵپێچراوەكە ، جۆری مادەی ئەم گەیەنەرە توانای بەرگریەكە دیاری دەكات و توانای بەرگەگری لەم جۆرەدا ئێجگار بەرزە و بەوەدا دەناسرێتەوە كە بۆ ماوەیەكی زۆر لە كاردا دەبێت بێ ئەوەی هیچ لە تواناكەی كەم بكاتەوە ، بەرگەگری بۆ ڤۆڵتەی بەرز هەیە بەڵام لە قەبارەدا لە هەموو جۆرەكانی تر گەورەترە .\nحەوتەم (Ceramic Metal) : كۆتا جۆر لە بەرگریەكانە كە بە بەهێزترین جۆری بەرگری ئەژمار دەكرێت و لە پیك هاتەی كانزایی تێكەڵ بە سیرامێك پێك هاتوە ناواخنەكەی ئۆكیدیكانزاو سیرامێكە بەڵام هەموو پێكهاتەكەی تری مادەیەكی سیرامیكی زۆر رەقە كە ئەزبێزیە ، ئەم بەرگریە بۆكاردێت بۆ كۆنترۆڵكردن واتیەی ئێجگار بەرز لە دابەشكردنی ڤۆڵتیەدا زۆر سوودی لێوەدەگیرێت ، وەك ئەوەی لە (Amplifiers) ڕودەدات .\nلە لایەن ( shamal hameed , ) وه نێرراوه\nوەک مامۆستایەکی بواری فیزیا دەست خۆشیت لێدەکەم (هۆشمه‌ند صاڵح)....سەرکەوتوو بیت برام.\nسوپاس مامۆستا گیان هیوام وایە هەر سەرکەوتوو سەرفرازبیت .\nلە لایەن ( palko , ) وه نێرراوه\nزور چوانە ماموستا كاركێ پیرزە مەزن ترین خسمەتە بو مللەتی ئەم هیفیا كارتە ماموستا ب تایبەتی دفی باریدا زور سوباس ماموستا بو ماندیبونات دكەل مە و مللەتی هەر ساخبی ماموستا\nگەلەك سوپاس هێژا palko چاڤێ تە ماچ دکەم ، ئەز لە خزمەتا هەمی کوردێن بەشەرفدام


" به‌ڕۆژه " - beroje\nبنکه‌ی ئه‌ده‌بی،فه‌رهه‌نگی " به‌ڕۆژه "ی بانه دواترین بابەتەکان\nئاگاداری 3 بۆ میهره‌جانی '' به‌ڕۆژه ''\nلیستی ئەو شاعیرخۆشەویستانەی بەرهەمیان گەیشتۆتە میهرەجانی "بەڕۆژە" بۆشێعر(1)\nئاگاداری میهرەجانی "بەڕۆژە" ی بانە بۆ شێعر\nماڵپەڕی هەستیار ڕۆستەمی\nبنکه‌ی ئه‌ده‌بی سه‌رده‌شت\nکڕێن لەڕێگەی نێتەوە\nئاگادری ٢ :\nدوایین مۆڵەت بۆ وەرگرتنی شێعر بۆ شەوە شێعری بانە ٢٥/١٢/٩٣ بە پێی ئەم مەرجانەی خوارەوە:\n١_بەرهەمەکان بە فۆنتی یونی کورد بێ و هەرجۆرە هەڵەیەکی ڕێنووسی لە ئەستۆی شاعیرە.\n٢_ هەر شاعیرێک دەتوانێ 10 کورتەشێعر و 3 بەرهەمی تەواو(بڵیند) بنێرێ.\n٣_لەگەڵ شێعرەکان ژومارەی پەیوەندی و بیۆگڕافی و وێنەیەک پێویستە.\n٤_لەم شەوەشێعرەدا ئەو بەرهەمانە وەردەگیرێ کە تا ئیستا بە شێوەی کتێب چاپ نەبوون،هەر وەها زیاتر بایەخ بەو شێعرانە دەدرێ کە بە پێوی پێوەرەکان بە شێعری هاوچەرخی کوردی نزیک بن.\n٥_بەرهەمەکان بەشێوەی فایلی وۆڕد بۆ جیمەیلی ((bane.beroje@gmail.com)) بەڕێ بکەن.\n٦_دوا ئەوەی بەرهەمەکان لەلایان لیژنەی زانستی تاووتوێ کرا،کات و شوێنی بەڕێوەچوون بە شاعیران ڕادەگەیەندرێ.\n٧_بۆ زانیاری زیاتر دەتوانن پەیوەندی بەم ژومارانەوە بکەن: 09181768611,09189741789\nبەسپاسەوە: لیژنەی بەڕێوبەری بنکەی ئەدەبی فەرهەنگی"بەڕۆژە"ی بانە\n[ پنجشنبه بیست و یکم اسفند ۱۳۹۳ ] [ 11:44 ] [ لیژنه‌ی دامه‌زرێنه‌ر ] ئاگاداری\nبنکەی ئەدەبی فەرهەنگی "بەڕۆژە"ی بانە بەنیازە شەوەشێعرێکی ناوچەیی بۆ هەموو شاعیرانی شارەکانی ڕۆژهەڵاتی کوردستان بەڕێوە ببات،ئەم شەوەشێعرە بە شێوەیەکەی تایبەت و جیاواز لە دوو بەشدا بەڕێوە دەچێ،واتە بەشێکی لە لایان پسپۆڕانی بواری شێعرەوە سەبارەت بە شێعر و پێوەرەکانی شێعری هاوچەرخی کوردی قسە دەکرێ، لە بەشی دووهەمدا بەرهەمی شاعیران دەخوێندرێتەوە. هەر بەم بۆنەوە داواکاراین لە هەموو پێنووس بەدەست و شاعیران کە بە ناردنی بەرهەم یارمەتیدەری کۆڕکە و هەوڵەکەمان بن. هەروەها داواکارین بۆ بەشدار بوون لەم کۆڕە ئەم مەرجانە بەرچاو بگرن. ١_بەرهەمەکان بە فۆنتی یونی کورد بێ و هەرجۆرە هەڵەیەکی ڕێنووسی لە ئەستۆی شاعیرە. ٢_ هەر شاعیرێک دەتوانێ 10 کورتەشێعر و 3 بەرهەمی تەواو(بڵیند) بنێرێ. ٣_ لەگەڵ شێعرەکان ژومارەی پەیوەندی و بیۆگڕافی و وێنەیەک پێویستە. ٤_لەم شەوەشێعرەدا ئەو بەرهەمانە وەردەگیرێ کە تا ئیستا بە شێوەی کتێب چاپ نەبوون،هەر وەها زیاتر بایەخ بەو شێعرانە دەدرێ کە بە پێوی پێوەرەکان بە شێعری هاوچەرخی کوردی نزیک بن. ٥_ بەرهەمەکان بەشێوەی فایلی وۆڕد بۆ جیمەیلی ((bane.beroje@gmail.com)) بەڕێ بکەن. ٦_ دوایین مۆڵەت بۆ وەرگرتنی بەرهەمەکان93/12/20 ی هەتاویە. ٧_ دوا ئەوەی بەرهەمەکان لەلایان لیژنەی زانستی تاووتوێ کرا،کات و شوێنی بەڕێوەچوون بە شاعیران ڕادەگەیەندرێ. ٨_ بۆ زانیاری زیاتر دەتوانن پەیوەندی بەم ژومارانەوە بکەن: 09181768611,09189741789 بەسپاسەوە: لیژنەی بەڕێوبەری بنکەی ئەدەبی فەرهەنگی"بەڕۆژە"ی بانە\n[ یکشنبه دهم اسفند ۱۳۹۳ ] [ 15:51 ] [ لیژنه‌ی دامه‌زرێنه‌ر ] ئاگاداری ٢\nلە دوای کۆتایی پێهاتنی لیژنەی پێشووی بنکەی ئەدەبی بانە کە بە بەڕێوبەرایەتی بەڕێزان ((سۆران حوسەینی،محەممەد سدیق کەریم پوور، فواد جەهانی)) بەڕێوە دەچوو.لە ڕێکەوتی 93/8/15ی هەتاوی لیژنەی تازە بەم ئەندامەتی ئەم بەڕێزانە دەستی بە کار کرد:\n١_ سەیەد ئەحمەد تەوەکولی (بەرپرسی بنکە)\n٢_ هەستیار ڕۆستەمی ( جێگری بەرپرس)\n٣_محەممەد حوسەینی (دەبیر)\n٤_ ئەسرین سەلیم پوور (خەزێنەدار)\n٥_ سریوە کەریمی (ئەندام)\nلەگەڵ دەستخۆشی و ماندوو نەبوونی بۆ ئەندامانی لیژنەی پێشووی بنکەی ئەدەبی بانە،داوا لە هەموو ئەو کەسانە دەکەین کە خەمخۆری فەرهەنگ و ئەدەبیاتی کوردین،بۆ هەرچی باشتر بەڕێوە بردنی ئەنجومەنی ئەدەبی "بەڕۆژە" یارمەتیدەرمان بن.هەر بەم بۆنەوە هەر ڕەخنە و پێشنیارێ لەم بوارەدا بێ ئەوە بە دڵ فراوانیەوە وەریدەگرین.\nبەسپاسەوە: لیژنەی بەڕێوبەری بنکەی ئەدەبی "بەڕۆژە"ی بانە\n[ دوشنبه یکم دی ۱۳۹۳ ] [ 23:24 ] [ لیژنه‌ی دامه‌زرێنه‌ر ] ئاگاداری\nبنکەی ئەدەبی فەرهەنگی "بەڕۆژە"ی بانە لە هەوڵە تازەکانیدا جارێکی تر کارگەی شێعری نۆژەن کردەوە،هەر بەم بۆنە داواکارین لە هەموو ئەو خۆشەویستانەی کە خوازیاری بەشداری لەم پۆلەدان بە زووترین کات بۆ ناونووسی سەردانی بنکەی بەڕۆژە بکەن.ئەم پۆلە بۆ ناساندنی لایەنەکانی زانستی شێعر(مۆسیقا،بەیان،بەدیع و....) بە مامۆستایەتی "محەممەد سدیق کەریم پوور" هەموو ڕۆژانی شەممە کاتژمێر ٣ تا ٥ ی ئێوارە لە ژووری ژومارە ٥ ی ئیدارەی ئیرشاد بەڕێوە دەچێ.دوایین مۆڵەت بۆ ناونووسی ٩٣/١٠/٦ ی هەتاوی ڕۆژی شەممە بەسپاسەوە: لیژنەی بەڕێوبەری بنکەی ئەدەبی"بەڕۆژە"ی بانە\n[ یکشنبه سی ام آذر ۱۳۹۳ ] [ 10:46 ] [ لیژنه‌ی دامه‌زرێنه‌ر ] ئاگاداری 4\nلیستی دوای هه‌ڵبژاردن و داوه‌ری میهره‌جانی '' به‌ڕۆژه''\nله‌گه‌ڵ ڕێزو خۆشه‌ویستیمان بۆ هه‌موو ئه‌وانه‌ی كه به‌رهه‌مه‌كانیان\nبۆ ئه‌م میهره‌جانه به‌ڕێ كرد ئه‌م به‌ڕێزانه‌ی ناوبرده‌ی خواره‌وه بانگهێشتی\nمیهره‌جان ده‌كه‌ین و چاوه‌ڕێی ته‌شریف هێنان و به‌شدارییان له كۆڕه‌كه‌ماندا ده‌كه‌ین. گوڵستان\nوەلیە (سنە) - عەدنان\nیار ئەحمەدی (دیواندەرە)-ک د ئازاد (بانه) -\nمەسعوود حەق تەڵەب (دیواندەرە) - هێرش حدادی (دیواندەرە) - عەتا وەڵەدی (مه‌ریوان)- ئارام\nعەلی حسەینی (سه‌قز) - زكه‌ریا\n- عەلیڕەزا قاسمی فەڕ (بیجار) - سروه مەجیدی\nسۆران عەبدوڵازادە (بۆكان)- محه‌مه‌دی كه‌ریمی (مه‌ریوان\n- خالید خاکی (سه‌قز)\nهیوای ئەسەدی (دیواندەرە) - قودرەت قەزوینەیی (كنگاور)- میلاد\nئاقازادە (دیواندەرە)- جەمیلەچووپانی''ڕووانا''(دیواندەرە)- مستەفاڕۆستەمی''هەستیار''(بانه)- مه‌حموود محه‌ممه‌دیان (بۆكان) - ئه‌حمه‌د یاسینی''پشکۆ'' (سه‌قز)- مریه‌م\nنامداری (سه‌قز) - - فه‌رزاد خالدیان (سنه)- هه‌ژار\nئیوه‌ر (مه‌هاباد)- خالد ئه مانی (سنه)- کامیل شەریف پوور (سه‌قز)- دڵشاد\nکارێزە(دیواندەرە) - فەرهاد ساڵحی فەڕ (سه‌رده‌شت)- سروە\n[ دوشنبه ششم آبان ۱۳۹۲ ] [ 13:0 ] [ لیژنه‌ی دامه‌زرێنه‌ر ] ئاگاداری 3 بۆ میهره‌جانی '' به‌ڕۆژه ''\nله گه‌ڵ سڵاو له كۆتایی دوایین مۆڵه‌تی ناردنی به‌رهه‌م بۆ میهره‌جانی\n'' به‌ڕۆژه '' بۆ شێعر به‌رهه‌می نه‌وه‌د وهه‌شت كه‌سمان به ده‌ست گه‌یشت و پڕ به‌دڵ\nده‌ستخۆشی له هه‌موو ئه‌و به‌ڕێزانه ده‌كه‌ین و ده‌ستی هاوڕێیه‌تییان ده‌گوشێن و هیوای سه‌ركه‌وتنیان بۆ\nده‌خوازین. پێویسته ئه‌وه‌ش ڕاگه‌یه‌نین كه له ئێستاوه به‌رهه‌مه‌كانیان ده‌خرێنه\nبه‌ر ده‌ستی لیژنه‌ی داوه‌ران كه لیژنه‌یه‌كی چه‌ند كه‌سیه و له شاره‌جۆراوجۆره‌كانی\nڕۆژهه‌ڵات هه‌ڵبژێراون و دوای ده ڕۆژ ئاكامی داوه‌ریه‌كه‌یان ڕوون ده‌بێته‌وه.\nئێمه‌ش ناوی ئه‌و كه‌سانه‌ی بانگهێشتی میهره‌جان ده‌كرێن هه‌ر لێره‌وه ڕاده‌گه‌یه‌نینه‌وه\nو كاتی به‌ڕێوه‌چوونی میهره‌جانیش ڕۆژی نۆی خه‌زه‌ڵوه‌ره دیاری كراوه. ئه‌گه‌ر به\nهه‌ر هۆیه‌كه‌وه به‌رنامه‌كه‌مان كۆسپ و ته‌گه‌ره‌ی تێ بكه‌وێ یان دوا بكه‌وێ،\nدیسان هه‌ر لێره‌وه به ئاگاداری دۆستان ده‌گاته‌وه. له كۆتاییشدا بۆ دۆستانمان له\nباشوور كه به‌رهه‌میان بۆ ناردوین و منه‌تباریان كردوین ده‌ڵیین زۆرمان به\nشانازی ده‌زانی كه بمانتوانیبا میواندارییان بكه‌ین له كۆڕه‌كه‌ماندا به‌ڵام به\nداخه‌وه وه‌ك پرسی ده‌زگای پێوه‌ندیدارمان كردووه ده‌ڵێن لانی كه‌م ماوه‌ی\nدوومانگی پێویسته تا ته‌رتیبی كاروباری هاتنیان بۆ بكرێت، دیاره ئێمه‌ش ئه‌وه‌نده‌مان\nمه‌ودا به ده‌سته‌وه نه‌ماوه و هه‌ر لێره‌وه داوای لێ بووردنیان لێ ده‌كه‌ین.\nلیژنه‌ی به‌ڕێوه‌به‌رایه‌تی بنكه‌ی '' به‌ڕۆژه ''\n[ سه شنبه شانزدهم مهر ۱۳۹۲ ] [ 10:26 ] [ لیژنه‌ی دامه‌زرێنه‌ر ] لیستی ئه‌و شاعیرانه‌ی به‌رهه‌میان گه‌یشتۆته\nنووسینگه‌ی میهره‌جانی " به‌ڕۆژه " بۆ شێعر(2)\nموحسێن سوبحانی - هیوا ئەسەدی - عەدنان یارئەحمەدی -مه‌حموود محه‌ممه‌دیان – ئیبڕاهیم شه‌وقی –هه‌رێم حه‌سه‌ن – ئه‌مین حاجی زه‌ڵمی – عه‌لی مه‌حموودی – زه‌كه‌ریا ئه‌میری – هیوای مه‌لا ئاده‌م – هیوا قه‌سره‌یی – عه‌تا وه‌ڵه‌دی – مه‌جید شیرانی – عیماد كه‌ریمیان – مریه‌م نامداری - دیمه‌ن سوهرابی - عه‌دنان مورادی - مه‌زن بۆكانی -كامیل شه‌ریف پوور - عه‌لی حسه‌ینی - ئارام فه‌تحی - ناهید حوسێن په‌ناهی - گوڵستان وه‌لیه - حامید ئه‌مین عه‌شایری - سۆران ئه‌وڵازاده - مه‌سعوود بینه‌نده - ئه‌حمه‌د یاسینی - عه‌تا ساڵحپوور- گه زیزه فه تحی -ڕوژان سه یدمحه مه دی - پووپه ک فه ڕوخی - سمکۆ مه عرووفی - فه وزیه یاهوو - هه‌وار خزرزاده (شه‌ڤگه‌ش) - عه‌بدولسه‌تار جه‌باری - فه‌رزاد خالیدیان - نیان فاتمی - فریا یوونسی - ئاگرین بۆكان- محه‌مه‌د فه‌هیمی- ئه‌رسه‌لان چه‌له‌بی - فه‌رزاد سابتی پوورر -سوبحی سه‌لیمی - ئه‌میر ئه‌سعه‌د خالیدی - مادی ئه‌رجومه‌ندی\n[ یکشنبه هفتم مهر ۱۳۹۲ ] [ 9:52 ] [ لیژنه‌ی دامه‌زرێنه‌ر ] لیستی ئەو شاعیرخۆشەویستانەی بەرهەمیان گەیشتۆتە میهرەجانی "بەڕۆژە" بۆشێعر(1)\nلیستی ئەو شاعیرخۆشەویستانەی بەرهەمیان\nگەیشتۆتە میهرەجانی "بەڕۆژە" بۆشێعر\nهێمن قادری - مەسعوود حەقتەڵەب - کووروش ئەمینی - ئەمجەد وەیسی\n-سامان مەنسووری - کەژاڵ حەسەنزادە - هەستیار ڕۆستەمی - سەحەر موعیزی - سۆما شەفیعی\n- کاوە مینبەری - کامەران جەوهەری - خالید ئەمانی - قاسم تاباک - هەژار ئیوەر - کەژاڵ ئەمیری - ڕێبوار ڕەحیم پوور\n- سروە لەحمی - سروە مەجیدی - شەویار گوڵابی ئازەر - هێرش حەدادی - ئیدریس وەیسی کلاشی - ئەبووبەکر عەزیزان - دڵشاد کارێزە - هادی سپەنجی - مستەفا ئیلخانیزادە - ناسر مینا\n- محەمەد مستەفا زادە - سەیوان مورادی - ڕووبار بوداغی - ماپارە ئەمینی - هێمن سوهرابی - بورهان ئەختەر - میلاد ئاقازادە - خالید ئەسەدی - فەرهاد ساڵحی فەڕ - مستەفا عەدنانی - کەماڵ میرەکی\n- سابیر عەزیزی - جەمیلە چووپانی\n- ئیرەج عیبادی - ژیلا سەفایی\n- ک. د. ئازاد - سەلاحەدین فەرزانە - خالید دەستمەردی - دڵنیا قادرپوور\n- هەرمان وەتمانی - زانکۆ خەلیفە - قادر نیازی\n- سەید فەیسەڵ موجتەوایی - عەلیڕەزا قاسمی فەڕ - قودرەت قەزوینەیی - ئەویندار شەریفی\n[ چهارشنبه سوم مهر ۱۳۹۲ ] [ 9:37 ] [ لیژنه‌ی دامه‌زرێنه‌ر ] ئاگاداری 2\nدووهەمین ئاگاداری لە سەر میهرەجانی ""بەڕۆژە ""بۆ\nلە گەڵ سڵاو و پێزانینمان لە مەڕ وڵامدانەوەی شاعیرانی خۆشەویست بۆ\nئاگاداری یەکەم و ناردنی بەرهەمە جوان و ڕەنگینەکانیان بۆ ئەم میهرەجانە و بە ناوی\nڕێزدانان بۆ ئەو ئەنجومەن و لایەن و دۆستانەی داواکاری درێژ کردنەوەی مۆڵەتی ناردنی بەرهەمیان هەبوو بڕیار دراوە تا نیوەی یەکەمی مانگی ڕەزبەر واتە تا کۆتایی\nڕۆژی پازدەی ڕەزبەر (15/7/92) بەرهەم وەر بگیرێت و نووسینگەکەمان بە خۆشحاڵیەوە\nچاوەڕێی وەرگرتنی بەرهەمەکان دەبێت. لە گەڵ ئەوەشدا ناو بەناو لیستی ئەو\nخۆشەویستانەی بەرهەمیان دەگاتە دەستمان هەر لەم ماڵپەڕەوە ڕادەگەیێندرێت.\nبەڕێوەبەرایەتی میهرەجانی ""بەڕۆژە "" بۆ شێعر\nسێی ڕەزبەری 92(3/7/92)\n[ چهارشنبه سوم مهر ۱۳۹۲ ] [ 9:25 ] [ لیژنه‌ی دامه‌زرێنه‌ر ] ئاگاداری میهرەجانی "بەڕۆژە" ی بانە بۆ شێعر\n[ سه شنبه بیست و ششم شهریور ۱۳۹۲ ] [ 9:52 ] [ لیژنه‌ی دامه‌زرێنه‌ر ] [ دوشنبه بیست و پنجم شهریور ۱۳۹۲ ] [ 14:12 ] [ لیژنه‌ی دامه‌زرێنه‌ر ] اطلاعیه در مورد جلسات عمومی\nبرابر آخرین تصمیمات:\n1- جلسات واحد شعر با مسؤلیت سوران حسینی روزهای پنج شنبه از ساعت 6- 4 بعدازظهر و واحد داستان با مسؤلیت محمد صدیق کریمپور روزهای (متعاقبا اعلام میشود) و واحد ترجمه با مسؤلیت فواد جهانی در آخرین پنجشنبه هر ماه ساعت۶ - ۴ بعدازظهر میباشد.\n2- کارگاه آموزش شعر با مدیریت محمد صدیق کریمپور و کارگاه آموزش داستان با مدیریت فریا یونسی سه شنبه ها ساعت 5- 3 بعدازظهر و کارگاه آموزش زبان کردی با مدیریت فواد جهانی برگذار خواهند شد.\n[ یکشنبه سی ام تیر ۱۳۹۲ ] [ 10:0 ] [ لیژنه‌ی دامه‌زرێنه‌ر ] دوایین گۆڕانكاری بنكه‌ی ئه‌ده‌بی به‌ڕۆژه‌ی بانه\nبه‌پێی دوایین گۆڕانكاری په‌رمی بنكه‌ی ئه‌ده‌بی، فه‌رهه‌نگی " به‌ڕۆژه ": به‌ڕیزان :\nسۆران حوسێنی ، موحه‌ممه‌د سدیق كه‌ریمپوور و فواد جه‌هانی ئه‌ندامانی لیژنه‌ی دامه‌زرێنه‌ری بنكه و سۆران حوسێنی به‌رپرسی لیژنه‌ی به‌ڕێوه‌به‌رو موحه‌ممه‌د سدیق كه‌ریمپوور جێگری به‌رپرس و فواد جه‌هانی خه‌زێنه‌داری بنكه‌ن. [ یکشنبه سی ام تیر ۱۳۹۲ ] [ 9:49 ] [ لیژنه‌ی دامه‌زرێنه‌ر ] کۆ بوونەوەی هەفتانە\nهەموو ئەندامان ئاگادار دەکەینەوە کە دانیشتنەکانم هەفتانە بەم شێوەیە:\nیەک شەممانە کاتژمێر ۵/۳ی پاش نیوەڕۆ دانیشتنی لقی شێعر - خوێندنەوە و هەلشەنگاندن-\nچوار شەممانە، کاتژمێر ۵/۳ ی پاش نیوەڕۆ دانیشتنی لقی چیرۆک- خوێندنەوە و هەڵسەنگاندن-\n[ پنجشنبه دهم اسفند ۱۳۹۱ ] [ 15:43 ] [ لیژنه‌ی دامه‌زرێنه‌ر ] هەواڵ\nلە گەڵ سڵاو هەموو ئەندامانی بنکەی ئەدەبی "بەڕۆژە" ئاگادار دەکەینەوە بە هۆی تەواو بوونی دەورەی دووساڵەی لیژنەی بەڕێوەبەرایەتی هەڵبژاردنی لیژنەی نوێ بە زوویی بەڕێوە دەچێت . ئەو کەسانەی خوازیاری بەشداری لە بەڕێوەبەرایەتی داهاتووی بنکە دان پێویستە بە نووسین ئامادەیی خۆیان دەربڕن و کاندیداتۆری خۆیان بە نووسینگەی بنکە بگەیەنن . دوایین مۆڵەت تا کۆتایی مانگی خەزەڵوەرە. بە سوپاسەوە.\n[ پنجشنبه بیست و پنجم آبان ۱۳۹۱ ] [ 9:30 ] [ لیژنه‌ی دامه‌زرێنه‌ر ] غەزەلێکی هاوبەش\nغەزەلێک هاوبەش بۆ کۆڕی خەزەڵوەری بانە(پشکۆ – سۆران حوسێنی)\nغەزەل ئەمشەو بە سەر مندا خەم و ئەسرین دەبارێنێ\nنیە سروەی شەماڵێ بێ پەژارەی ڕۆح بتارێنێ\nلە گەڵ خۆزگەی خەزەڵوەردا هەزاران گوڵ سەری هەڵدا\nبە سۆزی دۆست و یارانە دڵی پشکۆ دەنارێنێ\nمەکۆی بنکەی بەڕۆژەی بانە دوێشەو بوو بە جێژوانێ\nکە خۆزگەی شاعیرانی ڕۆژهەڵاتی تیا بگارێنێ\nتەواری شۆخ و تەڕلانی جیهانی بەزمی لێ کۆ بن\nیەکێ شانی بلەنگێنێ و یەکێ بەژنی بلارێنێ\nوەکوو سۆران نەبوون کەسیان کە مەیدانداری تا سەر بن\nپەڵەی یەکیان وەشۆرێت و هەڵەی یەکیان وەشارێنێ\n[ شنبه بیستم آبان ۱۳۹۱ ] [ 15:59 ] [ لیژنه‌ی دامه‌زرێنه‌ر ] خۆزگەکانی خەزەڵوەر\nشەوەشێعری خۆزگەکانی خەزەڵوەر بە خۆشیەوە بە سەرکەوتوویی بەڕێوەچوو.\n[ شنبه بیستم آبان ۱۳۹۱ ] [ 11:19 ] [ لیژنه‌ی دامه‌زرێنه‌ر ] هەواڵی کۆڕی ئێوارە شێعری بانە\n[ دوشنبه پانزدهم آبان ۱۳۹۱ ] [ 19:37 ] [ لیژنه‌ی دامه‌زرێنه‌ر ] ئاگاداری\nسڵاو بۆ هەموو دۆستان و هاوڕێیان.\nئاگادارتان دەکەینەوە کە لقی زمان و زمانەوانی بنکەکەمان دامەزراوە . تکایە لە گەڵ کاک هەستیار ڕۆستەمی لە پێوەندی دا بن .چونکە جەلەسەکانی مانگانەیە.\nهەر بژین ئەتوانن بەم ژومارەش پەیوەندی بکەن بۆ زانیاری زیاتر ۰۹۳۹۷۱۴۳۵۶۱\n[ یکشنبه دهم اردیبهشت ۱۳۹۱ ] [ 19:9 ] [ لیژنه‌ی دامه‌زرێنه‌ر ] وڵامێک بۆ دۆستان سڵاو و ڕێز بۆ هەموو خۆشەویستانێک کە سەر لە هەواری بنکەی بەڕۆژەی بانە دەدەن و چاوەڕوانی کاری جیدی لە ئێمەن !\nئێمە لە گەڵ ئەوەدا کە خۆمان بە شایانی ئەو هەموو سۆزە نازانین بەڵام بەختەوەرین کە ئاوا جێگای باوەڕ و چاوەڕوانی ئێوە بۆ کار و چالاکین. ڕاستیەکەی ئێمە بە باوەڕی خۆمان وامان دانابوو کە فستیڤاڵی شێعری کورتە نامە لە ڕێبەندانی ڕابردوودا بەڕێوە ببەین بەڵام نەیانهێشت. دواتر بڕیارمان دا لە یازدەی خاکە لێوەدا بەڕێوەی ببەین دیسان ئیدارەی ئیڕشاد تەگەری تێ خست و ئێستاش هەر لە سەر ئەو بڕیارەین کە دەرفەتێکی بۆ بڕەخسێنین و بەرێوە بچێت . واتە ئێمە لێی ماندوو نەبووین و بەردەوامین هەندێ شتیش هەیە کە لە بڕستی ئێمە دا نیە خۆ هەڵکێشانی ناوێ!\nلە مەڕ فستیڤاڵێ چیرۆکی بانەش هەر ئەوەندە دەڵێین لە ئیختیاری ئێمەدا نەمابوو بەڵام بە خۆشیەوە بە هەوڵی ئێمە و پشتیوانی هەمە لایەنەی دۆستانمان ئیشتا هاتۆتەوە بەردەست و ئیختیاری بنکەی بەڕۆژە ئەوەش بۆ ئێمە زۆرە.\n[ یکشنبه ششم فروردین ۱۳۹۱ ] [ 11:0 ] [ لیژنه‌ی دامه‌زرێنه‌ر ] هه وال\nئێواره شيعری مه‌ڵبه‌ندی وێژه‌وانيی مه‌حویمه‌ڵبه‌ندی وێژه‌وانيی مه‌حوی به به‌رپرسيارێتي هه‌ژاني بابامیری و به هاوکاريی کتێبخانه‌ی گشتيی شاری سه‌قز له هۆڵی کتێبخانه‌ی ئه‌م شاره، رۆژی 25ي ره‌شه‌مه ئێواره شيعرێکیان به‌ڕێوه برد . ئه‌م مه‌ڵبه‌نده كه له ره‌شه‌مه ي ساڵي نه‌وه‌دي هه‌تاويدا و به هاوكاريي كتيبخانه‌ي گشتيي شاري سه‌قز دامه زراوه ، به ده‌عوه‌ت کردن له شاعيرانێ وه‌ک : به ڕێزان عه‌لی ڕه‌زا قاسمی فه‌ڕ له بیجاڕ،سمایلي عه‌زه‌می و ناسري یه‌زدانی له دیوانده‌ره ، شه‌ویاري گوڵابی ئازه‌ر له مه‌هاباد و سۆراني حسه‌ینی له بانه.هه‌روه‌ها له شاری سه‌قز شاعيرانێ وه‌ک : هه‌ڵاله‌ي سوهرابی ، عه‌لی حسه‌ینی ، یۆنسي حسه‌ینی وهه‌ژاني بابامیری ئه‌م ئێواره شيعره‌یان ڕازانده‌وه.ئه‌م کۆڕه، به به‌شداریکردنی حه‌یران بێژێکی سه‌قزی به ناوی كاك جه‌مشیدي فه‌تحی له گه ڵ ژه‌نیارێک به ئامێری عوود به ناوی كاك خالیدي پیشداد درێژه ي پێدرا که سه‌ره‌نجی خه ڵکی راکێشا.پاش ته‌واو بوونی کۆڕه‌که به شاعيرانی به‌شدار بوو خه‌ڵات پێشکه‌ش کرا.شایانی باسه‌که خه‌ڵکی شاری سه‌قز به باشترین شێوه له‌م ئێواره شيعره پێشوازیيان کرد..\n[ یکشنبه ششم فروردین ۱۳۹۱ ] [ 10:49 ] [ لیژنه‌ی دامه‌زرێنه‌ر ] فراخوان دهمین جشنواره سراسری داستان بانه\nاداره کل فرهنگ و ارشاد اسلامی کردستان و موسسه ادبی،فرهنگی بانه «به روژه»در راستای تشویق و ترغیب هنرمندان عرصه ادبیات داستانی ،گرامیداشت خالقان آفرینه های ادبی در عرصه ملی،ایجاد فضای مناسب برای کشف استعدادهای درخشان و شناسایی پتانسیلهای ادبیات داستانی،معرفی نویسندگان جوان به جامعه ادبی ، غنا بخشیدن به ادبیات داستانی کشور،معرفی استان کردستان به عنوان سرزمین فرهنگ و هنر دهمین جشنواره داستان بانه را با محورهای زیر برگزار می نماید.\n- موضوع آزاد با محوریت داستان کوتاه.\n- نقش و جایگاه جشنواره داستان بانه در ادبیات داستانی کشور.\n- تاثیرگذاری داستان در تعامل فرهنگی و توسعه ادبیات کشور.\n-داستان کودک و نوجوان و سیر تحولی آن در دهه اخیر.\nبخش ویژه داستان کودک و نوجوان:\n-نویسندگان این بخش متولدین 1375 به بالا باشند. «باید کپی شناسنامه نویسند همراه اثر باشد.»\n-داستان کوتاه به یکی از دو زبان کردی و فارسی ارسال شود.\nبخش جنبی: دراین بخش به سه اثر برتر داستانی که با موضوعاتی چون حجاب و عفاف،ترویج نماز و فضائل اخلاقی،امر به معروف و نهی از منکر،مقابله با نحله های انحرافی،ترویج فرهنگ بصیرت،بیداری اسلامی،ترویج فرهنگ ایثار،پایداری و شهادت ارسال می گردند لوح تقدیر و جوایزی ویژه اهدا خواهد شد.\nbanefestival10@yahoo.com banedastan@gmail.com 2. به آدرس پستي :\n-داستانها بخش کردی با فونت unikurd تایپ شود. - در حد امكان داستانهای کردی همراه با ترجمه ی فارسی باشد. -حداکثر زمان برای خوانش هر اثر 20 دقیقه می باشد.\n-آثار چاپ شده در كتاب پذيرفته نمي شوند. -در خصوص بند 2 بخش مقالات در صورت درخواست نویسندگان ،آثار برگزیده جشنواره های قبلی برای آنها ارسال می شود. -چکیده مقاله در یک صفحه و اصل اثر حداکثر در 10 صفحه همراه با ذکر منابع و ماخذ باشد.\n- داستانهای راه یافته به بخش پایانی جشنواره نقد و داوری می شوند. -به آثار برتر لوح یادبود،جایزه و تندیس جشنواره اهداء خواهد شد. توجه:\nwww.banefestival.blogfa.com banedastan.blogfa.com دبیرخانه جشنواره داستان بانه\n[ یکشنبه ششم فروردین ۱۳۹۱ ] [ 10:47 ] [ لیژنه‌ی دامه‌زرێنه‌ر ] ئاگاداری\nله گه‌ڵ سڵاو\nبه ئاگاداری به‌شدار بووانی یه‌که‌م فستیڤاڵی شێعری ''کورته نامه'' ی بانه ده‌گه‌یه‌نین ئه‌و که سانه‌ی ناویان له لیستی ڕاگه‌یاندراوی پێشوو دا هه‌یه و ژینامه‌ی کورتی خۆیان و وێنه‌یان له گه‌ڵ به‌رهه‌مه‌کانیان نه‌ناردوه له فستیڤاڵ قت ده‌کرێن .پێویسته ئه‌وه‌ش بزاندرێ هاوکاری نه‌کردنی دۆستان به‌ڕێوه‌چوونی به وه‌ختی فستیڤاڵ وه‌دوا ده‌خات .تکایه هه‌موو دۆستان له‌م ئاگاداریه خه‌به‌ردار بفه‌رموون . پشووی نه‌ورۆزی دوایین ئه‌گه‌ری كاتی به‌ڕێوه‌چوونی فستیڤاڵه.\nبه سوپاسه‌وه نووسینگه‌ی فستیڤاڵ\n[ جمعه بیست و هشتم بهمن ۱۳۹۰ ] [ 11:37 ] [ لیژنه‌ی دامه‌زرێنه‌ر ] ماڵاویی دوایی نووسه‌ری ناوداری کورد خاک توانای کۆچی نیه ، ئه‌مه‌یه ڕازی مانه‌وه‌ی هه‌میشه‌یی من له‌م وڵاته‌دا! مارف ئاغایی بانه ته‌رمی نووسه‌ری ناوداری کۆچ کردووی که ئه‌مڕۆ له تارانه‌وه به‌ڕی ده‌کرێ له ئامێز ده‌گرێته‌وه و به باوه‌شی هه‌میشه‌یی "سڵێمان به‌گی "ده‌سپێرێ\nڕێ و ڕه‌سمی به خاک سپاردنی ته‌رمی دوکتۆر ئیبراهیم یوونسی : پێش نیوه‌ڕۆ هه‌ینی کاتژمێر۱۰، گۆڕستانی سڵێمان به‌گ - بانه\nهه‌ڵبه‌ت ئه‌مڕۆ پێنج شه‌ممۆ کاتژمێر ده‌ی سه‌ر له به‌یانی ستادی به‌ڕێوه‌به‌ری دانیشتنێک به به‌شداری شووڕای ئیسلامی و شاره‌داریی و بنکه‌ی ئه‌ده‌بی به‌ڕۆژه و که‌س و کاری خوالێ خۆشبوو له بانه بۆ ڕاوێژ کردن پێک دێنێت و  دواتریش هه‌ر لێره‌وه ئاگاداری زیاتر بڵاو ده‌کرێته‌وه.\n[ پنجشنبه بیستم بهمن ۱۳۹۰ ] [ 7:58 ] [ لیژنه‌ی دامه‌زرێنه‌ر ] سوپاس و پێزانین\nله گه‌ڵ سڵاو و ڕێزمان له به‌شی به‌ڕێوه‌به‌ری فستیڤاڵی شێعری کورته نامه ی بانه ڕاده‌گه‌یه‌نین که قۆناغی وه‌رگرتنی به‌رهه‌م کۆتایی پێ هاتوه و ئێستاش چاوه‌ڕێی ده‌رچوونی بڕیاراتی دیکه له لایه‌ن به‌ڕێوه‌به‌رایه‌تی بنکه و ئیداره‌ی فه‌رهه‌نگ و ئیڕشادی ئیسلامی ده‌که‌ین . هه‌ر بڕێارێکی نوێ له‌م بابه‌ته‌وه بگاته نووسینگه‌ی فستیڤاڵ بێگومان هه‌موانی لێ ئاگادار ده‌که‌ینه‌وه. سوپاس بۆ هاوبه‌شی گه‌رم و دڵسۆزانه‌تان .\n[ دوشنبه هفدهم بهمن ۱۳۹۰ ] [ 20:12 ] [ لیژنه‌ی دامه‌زرێنه‌ر ] هه‌واڵ\nدوێنێ ۲۸/۱۰/۱۳۹۰ یارمه‌تیه‌کانی خه‌ڵکی کوردستانی ڕۆژهه‌ڵات بۆ جه‌ماوه‌ری باژێری وان له تورکیا که بریتی بوو له ۱۳۲۰ کووره‌ی نه‌وتی - کاره‌بایی به‌ره‌و سنووری تورکیا به‌ڕێ کرا . ئه‌م یارمه‌تیانه به ده‌سپێشخه‌ری بنکه‌ی ئه‌ده‌بی ، فه‌رهه‌نگی و هونه‌ری به‌ڕۆژه‌ی بانه و به تێکۆشانی هاوبه‌ش له گه‌ڵ شوورای ئیسلامی بانه و کۆمه‌ڵه‌ی مانگی سووری پارێزگای کوردستان پێک هات و جێگای خۆیه‌تی سوپاس و ڕێزمان پێشکه‌شی هه‌موو جه‌ماوه‌ر بکه‌ین که به ده‌نگمانه‌وه هاتن و ئه‌م کاروانه‌یان بۆ ئاماده کردن و به‌ڕێ کرد ن پشتگیری کرد.\n[ پنجشنبه بیست و نهم دی ۱۳۹۰ ] [ 12:36 ] [ لیژنه‌ی دامه‌زرێنه‌ر ] ڕوون کردنه‌وه له سه‌ر ''فستیڤاڵی شێعری کورته‌نامه'' ی بانه\nله وڵامی ئه‌و پرسیارگه‌له‌ی له لایه‌ن شاعیرانه‌وه ئاڕاسته‌ی به‌ڕێوه‌به‌رایه‌تی بنکه‌ی به‌ڕۆژه‌ی بانه کراوه و بۆ ئاگاداری هه‌موان ئه‌م چه‌ند وته‌یه سه‌باره‌ت ''فستیڤاڵی شێعری کورته‌نامه''ی بانه ڕاده‌گه‌یه‌نین.\n1 - هه‌روه‌ک هه‌موولایه‌ک ئاگادارن شێعری مه‌سێج له کۆڕه‌کانی بانه و به‌تایبه‌تیش له لایه‌ن شاعیرانی ئه‌م بنکه‌وه زۆرترین کار و مانۆڕی له سه‌ر پێشکه‌ش کراوه.\n2 - له چه‌ندین کۆمه‌ڵه شێعر و نامیلکه‌دا نموونه‌ی ئه‌و شێعرانه‌مان به چاپ گه‌یاندووه.\n3 - کۆڕی شێعری ژێر 123 پیت که له لایه‌ن ئه‌م بنکه‌وه له خه‌رمانانی ڕابردوودا به‌ڕێوه چوو پانتاوێکی دیکه بۆ ئه‌ه‌زموونی کورته شێعر و به‌تایبه‌تیش مه‌سێج یان کورته‌نامه بوو.\n4 - ئه‌م فستیڤاڵه بۆ ورووژاندنی زیاتری ئه‌م بابه‌ته و به مه‌به‌ستی کۆکردنه‌وه‌ی ئه‌و پێنووسانه که له بواری کورت ترین فۆڕمی شێعری دا خه‌ریکی داهێنان و ئه‌زموونکارین پێک دێت و پێمان وایه کورت ترین مه‌ودای نووسینی شێعر له قه‌باره‌دا بۆ وه ده‌بێ و ده‌شێت که مه‌جالێکی تایبه‌تی تری پێ بده‌ین و پێناسه‌ی فۆڕم و بیچمی کورت ترین شێعریش به هه‌موو تایبه‌تمه‌ندیه‌کانیه‌وه کارێکی ئاسان و بوارێکی زۆر هه‌موار نیه، هه‌ربۆیه ئه‌م مه‌جالانه بۆ زیاتر پڕۆڤه کردن و شیکاری و ئه‌زموونکاریش له‌و بواره‌دا و بۆ هه‌موار کردنی زیاتری ئه‌و بواره‌ش پێویست و زه‌رووریه . ئه‌مه‌ش به مانای بڕیار دان بۆ وه‌ها شێعر و تایبه‌تمه‌ندیه‌کانی نیه و نابێ و پێکه‌وه هه‌وڵ ده‌ده‌ین به یارمه‌تی هه‌موان هه‌نگاوێکی به بڕشت بۆ پێشه‌وه بنێین.\n5 - ناوه‌رۆکی شێعر و فۆڕمیشمان تا ڕاده‌یه‌کی به‌رچاو ئازاد کردوه و ته‌نیا به '' بڕگه '' ئه‌ویش به ژماره‌ی چل کورتی شێعره‌کانمان سنووردار کردووه ئه‌وه‌ش به مانای ئه‌وه‌یه هه‌موو چه‌شن و جۆرێکی شێعر به هه‌ر فۆڕمێکه‌وه مادام له قه‌باره‌دا له چل بڕگه زیاتر نه‌بێ ته‌نانه‌ت به شێوازی کلاسیک مه‌جالی حوزووری له‌م فستیڤاڵه‌دا هه‌یه و پانتایی فستیڤاڵی بیگومان پێ به‌رفراوانتر ده‌بێت .\n6 - بۆ قه‌ره‌بوو کردنه‌وه‌ی گرفتی هێڵی ئینتێڕنێت که له‌م ماوه‌دا ڕووی دا (لانیکه‌م لای ئێمه ئه‌وه‌ندی ئاگامان لێیه‌تی) مۆڵه‌تی ناردنی به‌رهه‌مه‌کان ناچارین تا کۆتایی مانگی به‌فرانبار درێژتر بکه‌ینه‌وه . ئه‌وه‌ش ده‌رفه‌تێکه بۆ ئه‌و خۆشه‌ویستانه‌ی که له ناوه‌رۆکی پڕۆگرامی فستیڤاڵ به باشی ئاگادار نه‌بوون و نه‌یانده‌زانی چۆن به‌رهه‌مێک ده‌توانن بۆ نووسینگه‌ی فستیڤاڵ به‌ڕی بکه‌ن .هیوادارین به‌و مۆڵه‌ته نوێ یه و به‌و تێبینیانه‌ی ئاڕاسته‌مان کرد هاوکاری و به‌شداری زیاتری شاعیرانی هێژا فستیڤاڵی شێعری کورته‌نامه به‌ره‌و سه‌رکه‌وتنی زیاتر به‌ڕێ بفه‌رموون . دیاره ئه‌م پڕۆژه بۆ هه‌موانه و ئه‌رکی هه‌موومانه که شاعیران له هه‌ر کوێیه‌ک بن ئاگادار بکه‌ینه‌وه .\n7 –له بیست وپێنجی به‌فرانباردا ناوی ئه‌و دۆستانه ڕاده‌گه‌یه‌نین که تا ئه‌و کات به‌رهه‌میان به ده‌ستمان گه‌یشتبێ هه‌ر بۆیه تکاکارین خۆتان له وێبلاگی بنکه‌دا وریای گه‌یشتن و نه‌گه‌یشتنی به‌رهه‌مه‌کانتان بن .\n8 - تکایه ته‌نیا به ئیمه‌یل به‌رهه‌ممان بۆ به‌ڕی بکه‌ن و حه‌تمه‌ن وێنه و بیۆگرافی خۆتان له بیر نه‌چێت .ئه‌ویش به‌م دوو ناونیشانه : perejal@yahoo.com\n– baneberoje@yahoo.com به سوپاسه‌وه به‌شی ڕاگه‌یاندنی بنکه‌ی ئه‌ده‌بی، فه‌رهه‌نگی و هونه‌ری ''به‌ڕۆژه''ی بانه\n[ جمعه شانزدهم دی ۱۳۹۰ ] [ 22:9 ] [ لیژنه‌ی دامه‌زرێنه‌ر ] فراخوان اولین جشنواره شعر "پیامک" شهرستان بانه بنام ایزد منان به اطلاع کلیه شاعران کرد زبان میرساند که بعد از برگزاری موفق اولین شب شعر کوتاه (زیر 123 حرف) در تابستان گذشته در این شهر و استقبال گرم و پرشور شاعران ارجمند، ضمن اینکه کلیه شعرهایی که در این شب شعر قرائت گردیده در یک مجموعه در دست چاپ میباشند ، اکنون این موسسه با همکاری اداره محترم فرهنگ و ارشاد اسلامی بانه در صدد است اولین جشنواره شعر "پیامک" را اجرنماید. با درخواست مشارکت جدی و فعال از کلیه شعرای عزیز ،خواهشمند است کلیه نکات زیر را در ارسال اشعار خود مد نظر قرارفرمایند . 1 ـ آثارتایپ شده با فونت یونیکورد توسط فایل ( word ) بدون اشتباه نوشتاری ارسال شود ، چون در صورت چاپ مجموعه اشعار و وجود اشتباهات نوشتاری خود مسئول خواهید بود. 2 ـ شعرهای خود را به ایمیل.banehberoje@yahoo.com. ارسال کنید .\n3 ـ همراه با آثار ارسالی، چند سطر از بیوگرافی خود ( سابقه هنری ) ، یک قطعه عکس و شماره تلفن تماس خود را برای ما ارسال فرمائید .\n4 ـ حضور لهجه های مختلف کردی جشنواره را پربارتر میکند و از کلیه لهجه ها و شیوه های مختلف گفتاری و نوشتاری استقبال خواهد شد . 5 ـ اشعار شرکت داده شده بایستی از 40 هجا، دو اپیزود وهفت سطر بیشتر نباشد. ( هفت سطر و دو اپیزود نیز نباید از 40 هجا تجاوز کند )\n6 ـ آخرین مهلت ارسال آثار 20 / 10 / 1390 بوده و مهلت تعیین شده به هیچ وجه تمد ید نخواهد شد . 7 ـ آثاری در جشنواره شرکت داده خواهد شد که پیش از این در هیچ کتاب ، مجله و جزوه ای به چاپ نرسیده باشد . 8 ـ موضوع آثار ارسالی دلخواه می باشد . 9 ـ بعداز بررسی آثار توسط هیات علمی به سه اثر هنری برتر جوایز ارزنده اهدا خواهد شد . 10 ـ پیشنهادات شما ، مارا در جهت هرچه بهتر برگزار شدن جشنواره کمک خواهد کرد و بد یده منت پذیرایشان خواهیم بود. 11 ـ شرکت کننده می تواند حداکثر پانزده اثر ارسال کند که ده اثر از طرف هیات علمی انتخاب گردیده و آثار ارسالی نیز به نویسنده برگشت داده نخواهد شد . 12 ـ جهت کسب اطلاعات بیشتر با شماره تلفن های ذیل تماس حاصل فرمایید : 09183752460 – 09181768611\n[ یکشنبه یازدهم دی ۱۳۹۰ ] [ 13:39 ] [ لیژنه‌ی دامه‌زرێنه‌ر ] ئاگاداری\nبه ئاگاداری هه‌موو چیرۆکنووسان و نووسه‌ران و هونه‌رمه‌ندان ده‌گه‌یه‌نین که ئیداره‌کوللی فه‌رهه‌نگ و ئیڕشادی ئیسلامی پارێزگای کوردستان ده‌یه‌وێت به بێ بنکه‌ی ئه‌ده‌بی "به‌ڕۆژه" ده‌یه‌مین خولی فستیڤاڵی چیرۆکی بانه به‌ڕێوه به‌رێت ، ئه‌وه له کاتێکدایه که ئه‌م بنکه دامه‌زرێنه‌ر و به‌ڕێوه‌به‌ری ده‌ساڵی ڕابردووی ئه‌و فستیڤاڵه بووه.\nئێمه ده‌نگی ناڕه‌زایه‌تی خۆمان بۆ ئیداره‌ی ئیڕشاد و فه‌رمانداری بانه و نوێنه‌ری بانه و سه‌قز له مه‌جلیس وشوورای شار و شاره‌داری بانه به‌رز کردۆته‌وه و به نیازین که وڵامی به جێ و پێویست به ئێمه بدرێته‌وه و به‌ڕێوه بردنی فستیڤاڵ بدرێته‌وه به خاوه‌نی بنه‌ڕه‌تی خۆی . هه‌ر بۆیه له هه‌موان چاوه‌ڕیی پشتگیری و یارمه‌تی ده‌که‌ین .\n[ سه شنبه ششم دی ۱۳۹۰ ] [ 22:5 ] [ لیژنه‌ی دامه‌زرێنه‌ر ] بانگه‌وازی فستیڤاڵی شێعری" کورتە نامه" لە باژێری بانە\nبه ناوی یه‌زدانی مه‌زن بە ئاگاداری سەرجەم شاعیرانی کورد دەگەیه‌نین کە ئه‌م بنکەیه دوای بەڕێوە بردنی سه‌رکه‌وتوانه‌ی یەکەمین کۆڕی شێعری کورت (ژێر ١٢٣ پیت) لە هاوینی ڕابوردوودا کە بەشداری بەرفراوانی شاعیرانی بەخۆوە بینی و بەرهەمەکانی تایبەت بەو کۆڕەش لە دووتوێی کتێبێکدا لە ژێر چاپ دان، بەنیازە یەکەمین فستیڤاڵی شێعری "کورتەنامە" به هاوکاری ئیداره‌ی فه‌رهه‌نگ و ئیڕشادی ئیسلامی له بانه بەڕێوە بەرێت. لەگەڵ داواکاری بۆ بەشداری هەمەلایەنە و چالاکانە لەم فستیڤاڵەدا، تکاکارین ئەم مەرج و باروودۆخە لە ناردنی بەرهەمەکاندا ڕەچاو بکرێن.\n1- بەرهەمەکان بە فۆنتی یوونیکورد و بە فایلی word بن و هەڵەی ڕێنووسی نەبێ کە لە چاپدا بەرپرسیارەتی لە ئەستۆی خۆتانە.\n2- بەرهەمەکانتان بۆ ئیمەیلی baneberoje@yahoo.com بنێرن.\n3- پێویسته هاوپێچی بەرهەمەکان کورتەیەک لە بیوگرافی (پێناسەی شاعیر)، وێنەیەکی شاعیر و ژمارەی پێوەندی یان ئیمه‌یلمان بۆ بەڕێ بکەن.\n4- زاراوە جۆراو جۆرەکانی زمانی کوردی جیاوازییان نیە و پێشوازی لە بەرهەمەکان که به هه‌ر شێوە زار و ئاخاوتنێک نووسرابن دەکرێت.\n5- ئەو شێعرانە لەم فستیڤاڵەدا دەگونجێن کە لە40 بڕگە،دوو کۆپلە یا حەوت دێر زیاترنه‌بن(هه‌روه‌سا دوو کۆپلەو حەوت دێڕەکەش لە 40 بڕگە تێنەپەڕن)\n6- دوایین دەرفەت بۆ ناردنی بەرهەمەکان ٢٠/١٠/٩٠ یە کە بە هیچ شێوەیەک ئەو دەرفەته فراوانتر ناکرێت.\n7- ئەو بەرهەمانە لەم فستیڤاڵەدا وەردەگیرێن کە لە هیچ کۆڕێکی دیکەدا نەخوێندرابنەوەیان له دووتوێی گۆڤار و نامیلکه و کتێب دا له چاپ نه‌درابن.\n8- ناوەرۆکی بەرهەم ئازادە.\n9- بەرهەمەکان لە لایان لیژنەی ئەدەبیەوە تاووتوێ دەکرێن و بە هەڵبژاردەی بەرهەمەکان تا سێ کەس خەڵات پێشکەش دەکرێت.\n10- هەر پێشنیارێک بۆ باشتر بەڕیوە چوونی ئەم فستیڤاڵە منەت بارمان دەکات و ڕێزی لێ دەگرین.\n۱۱- هه‌رشاعیرێک ده‌توانێ لانی زۆر پازده به‌رهه‌م بنێرێ به‌ڵام فستیڤاڵ ته‌نیا ده به‌رهه‌م له‌هه‌ر شاعیرێک وه‌رده‌گرێت. به‌رهه‌مه‌کان دواتر بۆ نووسه‌ره‌کانیان ناگه‌ڕێندرێنه‌وه.\n12- بۆ زانیاری زیاتر ئەتوانن پەیوەندی بەم دوو ژمارەوه بکەن : - ۰۹۱۸۱۷۶۸۶۱۱- ۰۹۱۸۳۷۵۲۴۶۰\n[ یکشنبه چهارم دی ۱۳۹۰ ] [ 17:44 ] [ لیژنه‌ی دامه‌زرێنه‌ر ] .:\nسەبارەت بە ماڵپەڕ\nئه‌م وێبلاگه ته‌رخان کراوه بۆ هه‌واڵ و کاروباری فەرمی و ڕاگه‌یاندراوه‌کانی بنکه‌ی ''به‌ڕۆژه'' ی بانه ئارشیوی بابەتەکان\n| کورتەنامە | \n[ قاپڵۆغی وێبلاگ : ] [ Weblog Themes By : iran skin]


مۆبایلە 5Gـەکان لەمساڵدا دەگمەن دەمێننەوە، تا 2023 بە تەواوی دەست بەسەر بازاڕدا دەگرن – کەی ئای تی ئێن\nئینتەرنێت 2, ته‌مموز 2019\nمۆبایلە 5Gـەکان لەمساڵدا دەگمەن دەمێننەوە، تا 2023 بە تەواوی دەست بەسەر بازاڕدا دەگرن\nبەپێی نوێترین ڕاپۆرتی Canalys فرۆشی مۆبایلی 5G لە ساڵی ٢٠٢٣دا هی 4G تێدەپەڕێنێت و لەمساڵەوە تا کۆتایی ٢٠٢٣، ١.٩ ملیار مۆبایلی 5G دەفرۆشرێت.\nبەپێی پێشبینییەکان ڕێژەی ٥١.٤٪ـی ئەو مۆبایلانەی لە ساڵی ٢٠٢٣ دەفرۆشرێن پشتگیری نەوەی پێنجەم دەکەن و ٣٤٪ـی مۆبایلە 5Gـەکان لەو ساڵەدا لە چین دەفرۆشرێن! ١٨.٨٪ لە ئەمریکای باکور و ١٧.٤٪ لە ناوچەی ئاسیای سەر بە زەریای هێمن و ئەوروپاش لە پلەی چوارەم دەبێت.\nهەر بەپێی Canalys حکومەتی وڵاتان هەوڵی زۆریان داوە لە خێراکردنی بەرەوپێشچوونی 5G و ڕۆڵێکی کارایان هەبووە لەو بوارەدا، پێشبینیش دەکرێت هەر بە زوویی و لە ساڵی داهاتوو ١٧.٥٪ـی ئەو مۆبایلانەی لە چین دەفرۆشرێن پشتگیری نەوەی پێنجەم بکەن!\nتاگەکان 5G ئینتەرنێت هەواڵ


جێگرى سەرۆکى فراکسیۆنى گۆڕان لەئەنجومەنى پارێزگاى سلێمانى ڕایگەیاند، ئەنجومەنى پارێزگا دەسەڵاتى نیە ڕاستەوخۆ مامەڵە لەگەڵ حکومەتى فیدراڵدا بکات و ئەگەر ئەوەش بەتاکڕەوى بکرێت ئەوا قەوارەى هەرێم وەکو خۆى نامێنێتەوە.\nبەرزان شێخ محەمەد جێگرى سەرۆکى فراکسیۆنى گۆڕان لەئەنجومەنى پارێزگاى سلێمانیى (4ى شوباتى 2021) لەلێدوانێکدا بۆ دەنگى ئەمەریکا کە "ناس کورد" بەدواداچوونى بۆ کردووە ڕایگەیاند "پێگه و یاساكه‌ی ئه‌نجوومه‌نی پارێزگا هی ئه‌وه نییه بتوانێت سه‌ربه‌خۆ دانوستان له‌گه‌ڵ به‌غداد بكات دەبێت بەغداد لەڕێگای حکومەتی هەرێمەوە مامەڵە لەگەڵ سلێمانی بکات بەتەنها ناتوانێت".\nدەشڵێت "له‌هه‌مان كاتدا ئه‌مجۆره گوزه‌رانه‌ی ژیانی خه‌ڵك له‌حكومه‌تی هه‌رێمی كوردستان مایه‌ی دڵخۆشی نییه یه‌كێك له‌ئه‌ركه‌كانی حكومه‌ت ئه‌وه‌یه به‌زووترین كات پرۆژه‌ی لامه‌ركه‌زی جێبه‌جێ بكات كه‌ئێمه ڕه‌شنوسه‌كه‌یمان بڵاوكرده‌وه".\nلەبارەى ئەو پرسەى کە لەڕۆژنامەى سەباح وروژێنرا کە سلێمانى داواى مامەڵەى ڕاستەخۆ لەگەڵ بەغدا دەکات بەرزان شێخ محەمەد باسى لەوەش کردووە، ئەو بابه‌ته نه‌هاتۆته ئه‌نجوومه‌نی پارێزگای سلێمانی، لێدوانی ئه‌ندام ئه‌نجوومه‌كەیان ئازادییه‌كی پێوه‌یه ئه‌و به‌ڕێزه‌ش له‌سۆنگه‌ی دڵسۆزی بۆ مووچه و مووچه‌خۆران و بژێوی ژیانی خه‌ڵكه‌وه واى وتووە.\nلەبارەى ئایندەى قەوارەى هەرێم لەئەگەرى ڕاستەوخۆ مامەڵەکردنى لەگەڵ سلێمانیدا وتى "پارێزگاى سلێمانى ناتوانێت ڕاستەوخۆ مامەڵە لەگەڵ حکومەتى فیدراڵدا بکات و دەبێت لەرێگەى حکومەتى هەرێمەوە ئەو مامەڵەیە بکرێت و ئەگەریش ئەوە بەتاکڕەوى بکرێت ئەوا قەوارەى هەرێمى کوردستان وەکو خۆى نامێنێت".\nسکرتێرى جڤاتى گشتیی بزوتنەوەى گۆڕان دەستى لەکارکێشایەوە\n2021.02.13 - 15:21\nئەنجامی هەڵبژاردنی خانەی ڕاپەڕاندنی گۆڕان ئاشکرا کرا\n2021.02.13 - 14:01\nگۆڕانکاری نرخی دراوەکان.. تمەن بەرزبووەیەوە\n2021.02.13 - 09:30


ئاماده‌كاری بۆ دووه‌مین فیستیڤاڵی كوردستان بۆ گۆرانی موزیك ده‌كرێت\n18/10/2019 - 09:20\nبریاروایه له ١٨ ی نۆڤێنبه‌ری ئه‌م ساڵ له ھه‌ولێر سازبكرێت\nدوێنێ پێنجشه‌ممه17ی10ی2019 كۆمه‌ڵێك له مامۆستا و هونه‌رمه‌ندی به ئه‌زموون و شاره‌زا كۆبوونه‌وه به‌ئاماده‌بوونی فه‌رهه‌نگ غفوور به‌ڕێوه‌به‌ری گشتی ڕۆشنبیری و هونه‌ری هه‌ولێر ، به مه‌به‌ستی ئاماده‌كاریی بۆ دووه‌مین فیستیڤاڵی هه‌ولێر بۆ گۆرانی و موزیك كه بریاروایه له ١٨ ی نۆڤێنبه‌ری ئه‌م ساڵ له ھه‌ولێر سازبكرێت.\nئاماده‌بووان هه‌ریه‌كه و لای خۆیه‌وه، تێبینی و را و سه‌رنجیان ده‌ربڕی و دواتر به هه‌مووان گه‌نگه‌شه و تاوتوێ كران و سه‌ره‌نجام بڕیار درا، كه هه‌موو لایه‌ك به ئه‌ركی خۆی رابێ و پێكه‌وه و به یه‌ك تیم بتوانن فیستیڤاڵێكی هونه‌ریی ئاست به‌رز پێشكه‌ش بكه‌ن، كه ره‌نگدانه‌وه‌ی توانا و ئه‌زموونی هونه‌ریی هه‌ولێری پایته‌خت بێت .\nله كۆتاییدا له دڵسۆزی و خۆبه‌خاوه‌نزانینی هیچ لایه‌ك نیه و راسپارده و تێبینییه‌كانی هه‌مووانیش له‌به‌رچاو گیرا ، بۆ ئه‌وه‌ی فیستیڤاڵێكی پوخت و پڕ به‌رهه‌م پێشكه‌ش بكرێ. چونكه هونه‌رمه‌ندان هه‌م توانایان هه‌یه و هه‌م شاره‌زایی و هه‌میش له كاری خۆیان سه‌رڕاست و دڵسۆزن. ئومێدیان خواست به كار و چالاكییه‌كان بتوانرێت رووی جوانی هونه‌ر و كولتووری هه‌ولێر به به‌شداربووانی ناوخۆ و ده‌ره‌وه پیشان بدرێت .\nئا/ سه‌لام باپیر\nهونه‌رمه‌ندی به‌ناوبانگی میسری "نه‌جات سه‌غیره" له‌سه‌ر شه‌قام ده‌ژی\nزانایان: شه‌پۆلى دووه‌مى به‌هێزى كۆرۆنا له ئه‌یلوولى داهاتوو به‌رێوه‌یه\n507 كه‌سی دیكه له‌هه‌رێمی كوردستان تووشی كۆرۆنا بوون\nپەروەردەی هەولێر بۆ تاقیكردنەوەی خولی دووەمی پۆلە ناكۆتاكان بڕیاری نوێی دا\nژنیاری ناوداری كورد "محەمەد دومان" كۆچی دواییكرد\nبه‌ڤیدیۆ.. ئاراس فاتیح كارێكی پرۆفیشنال بۆ "ئه‌رده‌لان به‌كر" ئه‌نجامدا\nروونکردنەوەیەک لەسەر باری تەندروستی هونه‌رمه‌ند (سابیر کوردستانی ) بڵاوکرایەوە


شەممە, 15. 10. 2011\tئیسحاق ره‌حمانی ـ سوئید\nبه‌رێز كاك مه‌سعوود بارزانی سه‌رۆكی هه‌رێمی كوردستان!\nوێرای سڵاو و رێزی برایانه.\nبه‌رێز سه‌رۆك بارزانی رێبه‌ری بلیمه‌تی كورد‌و مامۆستای كوردایه‌تی. من ڕۆله‌یه‌كی كوردم‌و خه‌ڵكی كوردستانی ئێرانم كه ماوه‌یه‌كه ده‌مهه‌ویست ئه‌و نامه‌یه بۆ به‌رێزتان بنووسم‌و هێندێك گله‌یی‌و گازنده‌یی سه‌دان كوردی بێبه‌ش له ئازادی له جه‌نابتان بكه‌م.\nبه‌رێز سه‌رۆك بارزانی هه‌روه‌ك جه‌نابتان باشتر له هه‌موو كه‌سێك ئاگادارن كه به‌داخێكی گران تا ئه‌مرۆ نه‌ته‌وه‌ی كورد له 3 به‌شی كوردستان له ژێر زه‌خت‌و سێداره‌و له نێو بردندایه‌و له‌و پێناوه‌دا رژیمه‌داگیركه‌ره‌كانی كوردستان له هیچ جینایه‌تێك ده‌رحه‌ق به نه‌ته‌وه‌ی كورد خۆیان نابوێرن‌و به توندی نه‌ته‌وه‌كه‌مان سه‌ركووت‌و له نێوی ده‌به‌ن‌و كه‌سیش نیه كه پشتیوانی له خه‌باتی به‌شه‌كانی دیكه‌ی كوردستان بكات‌و به‌داخێكی گران كوردستانی رزگار كراوی باشووریش ئه‌و هێز‌و توانایه‌ی نییه كه پشت‌و هاوكاری خه‌باتی نه‌ته‌وه‌ی كورد له به‌شه‌كانی دیكه‌ی كوردستان بێت. هه‌ر بۆیه رۆَڵه‌كانی نه‌ته‌وه‌ی كورد به چاوه‌كی پر له ئۆمێد‌و خۆشه‌ویستی‌و به هیوای دیتنی خه‌ونی كورد روو له باشوری كوردستان ده‌كه‌ن‌و به فه‌رمووده‌ی جه‌نابت:"كوردستانی عێراق ماڵی هه‌موو كوردێكه" دێن‌و به دیتنی ئاڵای كوردستان رۆحێكی تازه به جه‌سته كانیان ده‌دات.\nبه‌رێز كاك مه‌سعوود بارزانی سه‌رۆكی هه‌رێمی كوردستان !\nجه‌نابتان چی بتانهه‌وێت‌و چی نه‌تانهه‌وێت، ئێستا جه‌نابت به یه‌كه‌م رێبه‌ری هه‌موو كورده‌كان له سه‌راسه‌ری جیهان ده‌ناسرێن‌و كورده‌كان رێز‌و خۆشه‌ویستیه‌كی زۆریان بۆ به‌رێزتان هه‌یه كه ره‌نگ بێ جه‌نابتان باوه‌ر نه‌كه‌ن كه خه‌ڵكی پارچه‌كانی دیكه‌ی كوردستان زیاتر له خه‌ڵكی باشووری كوردستان جه‌نابتان به سه‌رۆك و رێبه‌ری خۆیان ده‌زانن‌و به بێ له‌به‌رچاو گرتنی سنۆره ده‌ستكرده‌كانی داگیركه‌رانی كوردستان، خۆیان به پێشمه‌رگه‌ی به‌رێزتان ده‌زانن.\nجه‌نابتان به سه‌دان جار ئه‌و قسه‌تان دووپات كردووه كه كورد ده‌بێ له هه‌موو شۆێنێك پشتی یه‌كتر بگرن‌و هه‌مێشه له سه‌ر یه‌كیه‌تی نه‌ته‌وه‌ی پێداگریتان كردووه. به‌ڵام كاك مه‌سعوود سه‌رۆكی هێژا من ده‌بێ عه‌رزی جه‌نابتان بكه‌م كه ئه‌و خۆشه‌ویستیه‌ی هه‌رێمی كوردستان كه به قیبله‌ی هه‌موو كوردێك دا ده‌نرا ئه‌مرۆ خه‌ریكه ورده ورده له نێو ئه‌چێت‌و ئه‌و خۆشه‌ویستیه له پارچه‌كانی دیكه‌ی كوردستان رۆژ به رۆژ كه‌متر ده‌بێت‌و دوور نیه كورده‌كانی به‌شه‌كانی دیكه‌ی كوردستان، باشووری نیشتمانی خۆیان به به‌شێكی خۆیان نه‌زانن‌و به نیسبه‌ت باشووری كوردستان هیچ هه‌ستێكی نیشتمانیان نه‌بێت كه بێ گۆمان ئه‌مه به گه‌وره‌ترین مه‌ترسی بۆ سه‌ر باشووری كوردستان ده‌بێت.\nبه‌رێز كاك مه‌سعوود بارزانی سه‌رۆكی هێژا !\nهه‌مێشه‌و له درێژایی خه‌باتی مافخوازانه‌ی نه‌ته‌وه‌ی كورد به دژی داگیركه‌رانی كوردستان هه‌ر كاتێك كه پارچه‌یه‌كی كوردستان كه‌وتووته ژێر هه‌ڕه‌شه‌ی له نێو چوون‌و خه‌ڵكی ئه‌و پارچه‌یه به هۆی سیاسه‌تی داگیركه‌رانی كوردستان به ناچار زێدی خۆیان به جێ هێشتووه‌و به‌ره‌و پارچه‌یه‌كی دیكه‌ی كوردستان رایان كردووه، ئه‌و پارچه‌یه له خاكی كوردستان به گیان‌و ماڵ‌و سه‌ره‌ڕای هه‌موو زه‌خت‌و گۆشاره‌كانی هێزه‌كانی دۆژمن له خزمه‌ت برا و خۆشكه ئاواره‌كانیان دا بوون‌و به هه‌موو شێوه‌یه‌ك پشتیوانیان لێ كردوون كه نموونه‌ی هه‌ره زۆری كۆره‌و بوو كه كورده‌كانی باشووری كوردستان روویان له رۆژهه‌لاتی و باكووری كوردستان كرد‌و به گه‌رمی پێشوازییان لێكرا‌و سه‌ره‌ر ڕای هه‌موو زه‌خته‌كان براكانیان له ماڵ‌و له نێو ژن‌و منداڵه‌كانیاندا جێگر كرد‌و وه‌ك باب‌و برای خۆیان پشتیوانیان لێكرد‌و بگره زۆرجاریش به هۆی هێرشی فرۆكه‌كانی رژیمی به‌عس بۆ سه‌ر كه‌مپه‌كانی په‌نابه‌رانی كوردستانی باشوور له رۆژهه‌لاتی كوردستان به سه‌دان خه‌ڵكی رۆژهه‌لاتی كوردستان بوونه قۆربانی خۆشك‌و برایانیان‌و هه‌رگیز باسیان له‌وه نه‌كرد كه ئه‌و قۆربانیانه ته‌نیا به هۆی ئه‌وه بوو كه خۆشك‌و برایانی خۆیانیان له ئامێز گرتووه.\nبه‌لێ سه‌رۆك بارزانی رۆژگار ده‌رباس بوو و كوردستانی باشوور رزگاری خۆی به ده‌ست هێنا‌و كورده‌كانی هه‌موو جیهان دڵیان خۆش بوو كه ره‌نجی كورد به فیرۆ نه‌چووه‌و ئیتر كورد پشتیوانێكی هه‌یه كه له خۆیان‌و وه‌ك خۆیانه‌و به هه‌موو شێوه‌یه‌ك پشتیوانی له خۆشك‌و براكانیان له پارچه‌كانی دیكه‌ی كوردستان ده‌كات. به‌ڵام مخابن ئه‌و خه‌ونه‌ی پارچه‌كانی كوردستان ته‌نیا خه‌یاڵێكی خاو بوو و باشووری كوردستان ورده ورده له چوارچێوه‌ی سیاسه‌تێكی نه‌گۆنجاو هه‌نگاوی نا كه رۆژ به رۆژ ئه‌و سیاسه‌ته به ئاكامێكی خراپتردا تێپه‌ر ده‌بێت.\nبه‌رێز كاك مه‌سعوود بارزانی !\nپاش ئازاد بوونی كوردستانی باشوور به سه‌دان بنه‌ماڵه‌ی سیاسیی كوردستانی ئێران‌و توركیه‌و سوریه ئاواره‌ی كوردستانی عێراق بوون كه هه‌ر هه‌موو یان ئه‌گه‌ر بكه‌ونه ده‌ستی رژیمه‌كانی ئه‌و وڵاته له سێداره ده‌درێن. كه نموونه‌ی بارزی ئه‌و كاره به سه‌دان تێكۆشه‌ری كوردستانی ئێرانه كه به هۆی وه‌رنه‌گرتنیان له لایه‌ن گۆمركی ئیبراهیم خه‌لیل له لایه‌ن ده‌وڵه‌تی توركیه‌وه ره‌وانه‌ی ئێران كران‌و له سێداره دراون‌و یان له زیندانه‌كانی رژیمی ئێراندا له ژێر خراپترین زه‌خته‌كان‌و ئه‌شكه‌نجه‌كاندان‌و زۆریانیش له سێداره دران. ئه‌و كوردانه كه هه‌ر هه‌موویان به هۆی باروودۆخی خراپی ژیانیان له كوردستانی عێراق‌و داهاتوویه‌كی گه‌ش بۆ منداڵه‌كانیان روو له ئه‌ورووپا ده‌كه‌ن‌و به ناچار رێگایه‌كی پر هه‌وراز ده‌گرنه به‌ر، به ناچار ده‌بێ له سنۆره‌كانی هه‌رێمی كوردستان ده‌رباس بن‌و له خاكی توركیه بۆ یۆنان بچن كه زۆر جار له سنۆره‌كانی توركیه به ده‌ست عه‌سكه‌ری توركیه ده‌ستبه‌سه‌ر و پاش لێدانێكی زۆر ئه‌وان راپێچی خاڵی سنۆری ئیبراهیم خه‌لیل له زاخۆ ده‌كرێن كه مخابن له‌وێ كاربده‌ستانی گۆمرۆكی ئیبراهیم خه‌لیل‌و ئه‌و كه‌سانه‌ی حكوومه‌تی هه‌رێم ئه‌گه‌ر بزانن كه ئه‌و كه‌سه كوردی ئێران‌و یان سووریه‌ن به بێ له به‌رچاو گرتنی مه‌ترسی سه‌ر ژیانیان ئه‌وان راده‌ستی هێزه‌كانی تورك ده‌كه‌ن و پێیان ده‌ڵێن كه ئه‌وانه كوردی ئێران و یان سووریه‌ن كه ئاكامی ئه‌و كاره مه‌ترسی له سێداره‌دان بۆ ئه‌و كه‌سانه دێنیته پێش‌و زۆریانیش هه‌ر به هۆی ئه‌و كرده‌وه‌یه نا مسئولانه‌ی كاربده‌ستانی هه‌رێم ئێستا له زیندانه‌كانی كۆماری ئیسلامی به تاوانی دژایه‌تی له گه‌ڵ به‌رژه‌وه‌ندی كۆماری ئیسلامی له مه‌ترسی له سێداره‌دانن‌و هێندێكشیان وه‌ك :كاك محمد مجیدی، رزا پاوه‌یی، ئه‌رده‌لان محمدی و. .. به حه‌بسی حه‌تا حه‌تایی محكووم كران كه هۆكاری سه‌ره‌كی ئه‌و كاره گۆمرۆكی ئیبراهیم خه‌لیل‌و هه‌رێمی كوردستانه!!!\nبه‌داخه‌وه قیبله‌ی كوردان ئێستا بووته هۆی له سێداره دان‌و ته‌حویل دانی كورده‌كان به دۆژمنه‌كانی نه‌ته‌وه‌ی كورد.\nئه‌گه‌ر ئێوه ئه‌و ئیزنه‌تان به حیزبه‌كانی كوردستانی ئێران نه‌داوه كه خه‌باتی چه‌كداری ده‌ست پێ بكه‌نه‌وه، ئه‌گه‌ر ئێستا به‌رژه‌وندی كوردستانی باشوور زۆر گرینگه‌و وه‌ك تاكه ده‌ستكه‌وتی كورد دێته ئه‌ژمار كه ده‌بێ هه‌موو كوردێك پشتیوانی لێ بكات. بێگۆمان پاراستنی كورده‌كانی به‌شه‌كانی دیكه‌ی رۆژهه‌لات كه له سنۆره‌كان دیپۆرتی هه‌رێم ده‌كرێن كارێكی زۆر ئاسان‌و ئاسایی‌و مرۆڤ دۆستانه‌و نیشتمانیه كه هه‌رێمی كوردستان وه‌ك تاقه پشتیوانی ئه‌و كوردانه كه له رۆژانی سه‌خت دا پشتیوانی هه‌رێمی كوردستان بوون، ئه‌وان وه‌ربگرێت‌و له باوه‌شی خۆیدا پارێزوانیان لێبكات‌و راده‌ستی ده‌وڵتی توركیه نه‌كرێن.\nبه‌رێز سه‌رۆكی هه‌رێم !\nتا ئێستا به سه‌دان كوردی پارچه‌كانی دیكه‌ی كوردستان كه له هه‌رێمی كوردستان ژیانیان ده‌كرد به‌لام به هۆی بارۆدووخی خراپی ژیان‌و نه‌بوونی هیچ ده‌رفه‌تێك‌و یان ماندوو بوون له خه‌بات له نێو حیزبه‌كانی كوردستانی ئێراندا روویان له وڵاتی توركیه كردووه كه به‌شێكیان كه به ده‌ست هێزه‌كانی تورك ده‌ستبه‌سه‌ر كراون‌و ئه‌و كوردانه‌ش له ترسی مه‌ترسی سه‌ر گیانیان خۆیان به ناچار خۆیان به كوردی باشووری كوردستان ده‌ده‌نه ناساندن، له گۆمرۆكی ئیبراهیم خه‌لیلی زاخۆ له لایه‌ن كاربده‌ستانی هه‌رێم كه به زاراوه‌ی كورده‌كان شارازان ئه‌و كه‌سانه شناسایی‌و راده‌ستی توركیه كراون كه ئه‌وانه كوردی ئێران‌و یان سووریه‌ن كه له ئاكامدا پاش ئه‌شكه‌نجه‌یه‌كی زۆر له لایه‌ن ده‌وڵه‌تی توركیه راده‌ستی ده‌وڵه‌تی ئێران‌و سووریه كراون‌و هه‌ر هه‌موویان تووشی نه‌هامتی و به‌خت ره‌شی بوونه كه ئاكامه‌كه‌ی فیدا بوونی كه‌سانێكی سیاسی كورده كه ئه‌و خۆشه‌ویستیه‌ی جه‌نابت له پارچه‌كانی دیكه‌ی كوردستان نه‌تیجه‌ی زه‌حمه‌ت‌و تێكۆشان‌و گیان فیدای ئه‌وانه كه به‌داخه‌وه به هۆی ده‌ستهه‌ڵاتێك كه جه‌نابتان رێبه‌ری ئه‌ون راده‌ستی دۆژمنه‌كان كراون.\nنازانم ره‌نگ بێ جه‌نابتان له‌م كاره ئاگادار نه‌بن. به‌ڵام سۆێند به خۆێنی هه‌موو شه‌هیدانی كوردستان ئه‌و كاره رۆژانه ده‌كرێت‌و به سه‌دان كه‌س ئێستا له زیندانه‌كانی ئێراندا چاوه‌روانی مردن ده‌كه‌ن كه هه‌ر هه‌موویان له لایه‌ن هه‌رێمه‌وه را ده‌ستی توركیه‌و دواتر ئێران كراون كه ئاخه‌رین نموونه‌ی ئه‌و راده‌ست كردنه تا ئه‌و شۆێنه‌ی من ئاگادارم دوو كوردی ئێرانی سه‌ر به یه‌كێك له حیزبه‌كانی كوردستانی ئێران بوون كه ئێستا له زیندانی شاری رزائیه ده‌ستبه‌سه‌رن‌و دوور نیه ئه‌وان له سێداره بدرن.\nله كاتێكی وادا ئایا كاك مه‌سعوود، باشووری كوردستان ماڵی هه‌موو كوردێكه؟؟؟!!! ئایا ئه‌و كه‌سانه ده‌بێ هه‌رێمه‌ی كوردستان وه‌ك قیبله‌ی خۆیان ببینن؟؟؟!!! ئایا ئه‌ركی نه‌ته‌وه‌یی جه‌نابتان وه‌ك سه‌رۆكی هه‌موو كورده‌كان له چوار پارچه‌ی كوردستان ئه‌وه‌یه كه بێ هه‌ڵوێست بن یان خراپتر له ژێر ده‌ستهه‌ڵاتی ئێوه‌دا ئه‌و كارانه بكرێن؟؟؟ ئایا بنه‌ماڵه‌ی ئه‌و كه‌سانه ده‌بێ به نیسبه‌ت هه‌رێمی كوردستان‌و به تایبه‌تی پارتی دێمۆكراتی كوردستان چ هه‌ڵوێسته‌كیان هه‌بێ؟؟؟\nسه‌رۆك بارزانی زۆر له‌و كوردانه كه ئێستا توانیانه بگه‌نه ئه‌ورووپا هیچ هه‌ستێكیان به هه‌رێمی كوردستان نیه‌و بگره هه‌رێمی كوردستان به دۆژمنی كورد ده‌زانن‌و ئاكامی ئه‌و هه‌ڵوێسته‌ی ئه‌وان ئه‌و كرده‌وه نا مسئولانه‌ی كاربده‌ستانی گۆمرۆكی زاخۆیه.\nببووره سه‌رۆكی هێژا كه وا به راشكاوانه‌وه قسه‌كانم ده‌ڵێم، چوونكه من هه‌ست ده‌كه‌م جه‌نابت له‌و كرده‌وانه ئاگادار نیت‌و ره‌نگ بێ هه‌رگیز ئه‌و قسانه باوه‌ر نه‌كه‌ن. به‌ڵام جه‌نابتان بچن‌و بپرسن بزانن كه ئه‌و قسانه راست یان درۆ !\nكاك مسعوود هیوادارم كه ئه‌گه‌ر ئه‌وه بریار و یاسای هه‌رێمی كوردستان بگۆرن چوونكه له یاسا و په‌یره‌وی ناوخۆیی پارتی‌و یه‌كیه‌تی دا پشتیوانی‌و یارمه‌تی‌و پاراستی كورده‌كان به ئه‌ركی خۆتان زانیوتانه. بۆیه ئیزن مه‌ده‌ن جارێكی دیكه له ئاكامی چه‌ند بڕیاری نا مه‌سئولانه رۆڵه‌كانی كورد به ده‌ست دۆژمنانی نه‌ته‌وه‌ی ئێمه‌و به هاوكاری هه‌رێمی كوردستان قه‌ڵاچوو بكرێن.\nئه‌گه‌ر ئه‌و توانا‌و هێزه‌تان نیه پتیوانی له كورده‌كانی هه‌موو پارچه‌كانی بۆ گه‌یشتن به مافه‌كانیان بكه‌ن، ئه‌توانن پێش به‌م كاره‌ی هه‌رێم بگرن‌و به‌م شێوه‌یه گیانی ئه‌و كه‌سانه بپارێزن.\nله كۆتایی دا وێرای رێز‌و سڵاو و خۆشه‌ویستی ئاواته خوازم كه ئه‌م نامه‌یه به ده‌ست جه‌نابتان بگات.\nــ له به‌رامبه‌ر نێوه‌ڕۆكی ئه‌م بابه‌ته به‌رپرسیار نیه‌و نووسه‌ری بابه‌ت به‌رپرسه له‌به‌رامبه‌ر بابه‌تی خۆیدا\nجاری خوێندراوه: 2653


ANF | چەتەکان لە زرگان خوێندنگەکان بە ئامانج دەگرن\nچەتەکان لە زرگان خوێندنگەکان بە ئامانج دەگرن\nچەتەکانی دەوڵەتی داگیرکەری تورک لە ناوچەی زرگان هێرش دەکەنە سەر خوێندنگەکان.\nچوارشه‌ممه, 23 Dec 2020, 12:24\nهێرشە داگیرکەریەکانی دەوڵەتی تورک بۆ سەر هەرێمەکانی باکور و رۆژهەڵاتی سوریا کە لە ٩ی تشرینی یەکەمی ٢٠١٩وە دەستیان پێکردووە، تا ئێستاش بەردەوامن. چەتەکانی دەوڵەتی داگیرکەر لە ماوەی رابردوودا هێرشەکانیان بۆ سەر ناوچەی رزگان زیاد کردووە و بە تایبەتی هێرش دەکەنە سەر خوێندنگاکان. ئەوەی جێگای سەرنج و تێڕامانە، دەوڵەتی روسیاش کە لایەنی دڵنیاکەرەوەی ئاگربەستە، لە ئێستادا تەنها رۆڵی تەماشاکەر دەبینێت.\n٥ خوێندنگەی ناوچەی زرگان کە بە دووری ٣٠ کیلۆمەتر دەکەوێتە رۆژهەڵاتی سەرێکانی، رۆژانە دەبنە ئامانجی هێرشی چەتەکان. ٢ خوێندنگەی ناوچەکە تا ئێستاش داخراون و ناتوانرێت خوێندنی تێیدا بکرێت. لە خوێندنەگاکانی تریش ژمارەیەکی کەم لە خوێندکار هەن کە تێیدا دەخوێنن. بە هۆی هێرشەکانی سەر زرگان ٦ هەزار و ٧٤١ خوێندکار بێبەش ماون لە پڕۆسەی خوێندن. لە ٨١ خوێندنگەی گوندەکانی زرگانیش تەنها لە ٤٠ خوێندنگە پڕۆسەی پەروەردەی تێیدا جێبەجێ دەکرێت.\nبانگەوازیەک بۆ رای گشتی نێودەولەتی\nنەسرین عەلی ئەندامی بەڕێوەبەرایەتی خوێندنگەکانی زرگان رایگەیاند، بە هۆی هێرشەکانی دەوڵەتی داگیرکەری تورک و گرۆپە چەتەکانی، پڕۆسەی خوێندن لە هەڵومەرجێکی قورس و نالەباردا بەڕێوە دەچێت و وتی:" چەتەکان هەموو رۆژێک هێرش دەکەن، ئەمەش کاریگەریەکی نەرێنی لەسەر باری دەروونی منداڵان دروست کردووە."\nنەرسین عەلی هاوکات بانگەوازیەکی ئاڕاستەی رای گشتی نێودەوڵەتی کرد کە لە دژی هێرشەکانی دەوڵەتی تورک و چەتەکانی، هەوڵەکانیان بخەنە گەڕ.


تەزەکەند، تورکەمان - ویکیپیدیا، ئینسایکڵۆپیدیای ئازاد\nTezekend - تازەکند - Tāzeh Kand-e Emām\nپۆتانەکان: 37°26′13.5″N 45°14′52.5″E / 37.437083°N 45.247917°E / 37.437083; 45.247917پۆتانەکان: 37°26′13.5″N 45°14′52.5″E / 37.437083°N 45.247917°E / 37.437083; 45.247917\nتەزەکەند گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nلە باکوورەوە لەگەڵ گوندی تەپە تاڵیبەباد.\nلە ڕۆژاواوە لەگەڵ گوندی تەپە تورکەمان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٦٥) کەس و (٩٤) خێزان بووە.\nوەرگیراو لە «https://ckb.wikipedia.org/w/index.php?title=تەزەکەند،_تورکەمان&oldid=909845»


23:39 - 31 پووشپەڕ 2717\nرێژیمی ئیسلامیی تاران، دوای زیاتر لە ٣٨ ساڵ لە سەرەڕۆیی و تاوانکاری، ماوەیەک ئیدیعای ئەوەی دەکرد کە سەرچاوە و خاڵی گرنگی ئاسایش لە ناوچەی رۆژهەڵاتی نێوەڕاستە.\nئەم رێژیمە کە هەر لە سەرەتای دەرکەوتنییەوە دروشمی هەناردەکردنی شۆڕش و لە راستیدا پیلانی ئاژاوەنانەوە لە ناوچەکەیدا هەبوو، بۆ نزیک بە سێ دەیە دەبێ کە بەتەواوی هێز و تواناوە گرووپی تیرۆریستی هەناردەی دەرەوە کردووە و لە وڵاتانی ناوچەش گرووپی توندئاژۆ و تیرۆریستی و شارلاتانی بەهێز کردووە و رێکی خستوون هەتاکوو تاوان بخوڵقێنن و لەسەر ئەرزی واقیع، مانەوەی خۆی لە تێکدانی ئاسایشی ناوچەکەدا بینیوەتەوە.\nلەم ساڵانەی دواییدا کە گرووپی تیرۆریستیی جۆربەجۆر وەکوو کارگی ژەهراوی لە هەموو شوێنێک سەریان هەڵداوە، کۆماری ئیسلامیی تیرۆریست پەروەریش لەگەڵ هەموویان پێوەندیی گرتووە و جارێک بەناوی دژایەتیی ئەمیان و جارێک لەپێوەندیی سیاسی! لەگەڵ ئەوی دیکەیان ویستوویە سیمای ناچەکە پڕ ئاژاوە بنوێنێ و لەگەڵیان رێک کەوتووە کە هیچیان لە نێو ئێراندا کردەوەی تیرۆریستی ئەنجام نەدەن تاکوو کۆماری ئیسلامی وەکوو شوێنێکی ئەمن لە نێو رۆژهەڵاتی نێوەڕاستی پڕ ئاگردا بێتە بەرچاو.\nئەم سیاسەتە پیلان داڕێژراوەی رێژیم یەک لاوازیی گرنگ و ئەساسیی هەیە کە ڕێژیم بیری لێ نەکردبووەو لە راستیدا نەک خاڵی لاواز، بەڵکوو چاڵی لاوازی ڕێژیمی ئیسلامیی ئێرانە.\nئەوەیکە ڕێژیمی کۆماری ئیسلامی حیسابی بۆ نەکردبوو و دەیەویست فەرامۆشی بکا و دونیاش بەدوای ئەودا فەرامۆشی بکەن، فاکتۆرێکە بەناوی نەتەوە ستەم لێکراوەکان لە ئێراندا. کۆماری ئیسلامی کە بە سەرکوت و ئێعدام و ئەشکەنجە، چالاکان و مافخوازانی راستەقینەی ئەم نەتەوانەی بەقەولی خۆی لە مەیدان وەدەرنابوو و بە دروستکردنی هەندێ گرووپ و کەسی کارتۆنی، ئەوانی وەکوو نوێنەری خەباتی ئەو نەتەوانە نیشان بدا. بەو پیلانانەی وای دەزانی کە پرسێک بەناوی پرسی نەتەوەیی لە ئێراندا نییە و بەتایبەتیتر پێی وابوو کە پرسی کوردی بۆ هەمیشە بێدەنگ کردووە و بە هەندێ پیلان، لە نێوخۆ بەلارێیدا بردووە.\nسیاسەتی بێدەنگکردن لە نێوخۆ و ئاژاوە لە دەوروبەر و بزە و پێکەنین لە ئورووپا، سێ رەهەندی ستراتێژیی کۆماری ئیسلامی بوون، کە بە حوزووری پێشمەرگەی کوردستان لە نێو دڵی خەڵکدا، وەکوو فودانەیێکی زەلامی بێنێوەڕۆک تەقییەوە و ئێستا ڕێژیمی کۆماری ئیسلامی ماوەتەوە و دونیایەک کێشەی نێوخۆیی و ئەمنیەتی و شەڕی باندەکانی لە نێوخۆیاندا و کوردستان وەک هەمیشە بۆتە مۆتەکەی ژیانی ڕێژیمە تیرۆریستەکانی تاران!\nئامادەترین و تازەترین بەڵگە بۆ ئەم لێدوانەش ئەو یادداشتەی شەونامەی کەیهانی تارانە کە لە بەیتی رێبەریی ڕێژیمەوە ئامادە و بڵاو دەکرێتەوە. لە یادداشتی رۆژی ٢٧ی پووشپەڕی ئەو رۆژنامە بە نووسینی سەعدوڵا راعی ناوێک دەڵێ:\nلەو کۆبەندیانەی لە مانگەکانی دواییدا لە ئێران کراوە، ئەو ئاکامەی لێ گیراوە کە خاڵی هەڕەشەی ئەمنیەتی سەر ئێران ناوچەی باکووری رۆژئاوایە، دەقە فارسیەکەی بەم شێوەیە : در ایران در ماه‌های اخیر این جمع‌بندی پدید آمد که کماکان نقطه تهدید امنیتی ایران در مناطق شمال غربی است.\nبە زمانێکی سادە دەڵێ کە لە بەیتی رێبەری کۆبوونە گیراوە و گەیشتوون بەو ئاکامە کە وەکوو هەمیشە کوردستان هەڕەشەیە بۆ سەر ڕێژیمی ویلایەتی فەقیه.\nبوونی پێشمەرگەی کوردستان مۆتەکەیە بۆ سەر ژیانی سەرەڕۆیان و تیرۆریستپەروەران.


دامەزرێنەر – کۆمپانیای دامەزرێنەر\nبۆ هەڵبژاردنی ئێمە؟\nخاوەنی زیاتر لە شەش ساڵ شارەزایی لە بوارەکانی دیکۆڕاتی ناوخۆیی و دەرەکی، لەگەڵ بوونی سـتافێکی کارامە کە بێجـگە لە ڕاپەڕاندنی کارەکان، کڕیاڕان دەتوانن ڕاوێژیان پێبکەن، وە بە خۆشـحاڵییەوە دەتوانـین چاکرترین، جوانترین و هەرزانتریـن کاڵاکان پێشکەش بە ئێوەی بەڕێز بکەین.\nتەوابوون لە کاتی دیاریکراو\nموادی کواڵیتی بەرز\nسـتافی کارامە و شارەزا\nکڕیار و خاوەن کار\nبۆ هەموو ئەو کێشـانەی ئێوەی سـەرقاڵ کردووە، ئێمە چارەسـەری داهـێنەرانە و زانسـتیمان پێـیە\nتیمە تەکنیکیەکانمان (٧/٢٤) بۆ یارمەتی دانتان لەهەر کاتێک کە پێویسـتی کرد لە هەموو ڕۆژانی هەفتە و هەموو ڕۆژێک ٢٤ کاتژمـێر لەگەڵتانین\nڕەچاوکردنی کەشوهەوای ناوچەکە\nئێمە تەنها نین کە کاردەکەین لەم بوارەدا، بەڵام زۆر جیاوازی هەیە کە ئێمەی پێ دەناسـرێتەوە. لەوانە: ئێمە ڕەچاوی کەشوهەوای ناوچەکە دەکەین کە لە زستان زۆر سارد و سەختە و لە هاوین دا زۆر گەرمە، بۆیە باشـترن مواد هەڵدەبژێرین کە بگونجێت لەگەڵ ئەم کەشوهەوایە\nئامانج و کارەکانمان\nبە سـتافێکی خاوەن شارەزاییەکی زۆر و بە شـێوەیەکی زانسـتی، کار لەسەر پڕۆژەکانتان دەکەین. وە لەهەمان کات سـتافەکەمان ڕاوێژی بەردەوام دەدات بە خاوەن کارەکان بۆ باشترکردنی کواڵیتی پڕۆژەکانیان، جوانترکردنیان و کەمکردنەوەی تێچـووەکەیان. تەنها یەک جار تاقیمان بکەنەوە، ڕاوێژمان بێـبەرامبەرە\nخۆشـحاڵدەبین بە وەڵام دانەوەی پرسـیار و داواکارییەکانتان\n+پەیوەندی بکە: ٧٥٠٤٥٦٩١٣٩ ٩٦٤\nدابینکردنی موادی کواڵیتی بەرز\nدابینکردنی پێداویستیەکان کار\nسـتافی خاوەن شارەزایی\nدیزاینکردن و گرینگی دان بە جوانی کارەکانتان\nهۆتێل و مۆتێڵ\nستەیج و شـوێنی بۆنەکان\nسـتەیجی وتاردانی سەرۆک\nپڕۆژەی ئیسـکانی نوێ\nپڕۆژەی ئیسکان تاوەز\nCopyright © 2019 Damazrenar. All rights reserved. Designed by Rawa Jamal